
'n  Skets  deur  Pieter  van  der  Westkiutjsen  van 
Magaliesmootse  kerkgebou. 


Dit  is  nie  juis  uitsonderlik  as  in  die  25  jarige  bestaan 
van  'n  gemeente  verskeie  ampsdraers  en  lidmate 
belangrike  en  leidinggewende  rolle  speel  nie.  So  is  dit 
ook  in  Magaliesmoot  se  geval.  Verskeie  ampsdraers  en 
lidmate  se  name  sou  genoem  kon  word. 

Dit  is  wel  uitsonderlik  as  'n  persoon  of  persone  die 
hele  25  jaar  'n  belangrike  en  leidinggewende  rol  speel 
soos  wat  die  geval  is  in  Magaliesmoot  met  Chris  en 
Martie  von  Wielligh! 

Met  die  stigting  van  Magaliesmoot  25  jaar  gelede  het 
ds  GPJ  Grobler  op  sy  kenmerkende  manier  eenvoudig 
vir  oom  Chris  as  skriba  en  kassier  en  vir  tannie  Martie 
as  orrelis  opgekommandeer.  Van  die  begin  af  was  hulle 
geroepe  en  bestem  om  in  Magaliesmoot  leiding  en 
rigting  te  gee.  En  hoe  onbaatsugtig  en  skitterend  het 
hulle  dit  nie  gedoen  nie.  Geen  maar  geen  moeite  of 
tyd  of  kragte  is  ontsien  nie.  Daar  is  byvoorbeeld  nie  vir 
'n  sekonde  gehuiwer  om  hulle  huis  vir  die  eerste  basaar 
beskikbaar  te  stel  nie.  Daar  is  nie  twee  keer  gedink  om 
eie  belang  vir  die  van  die  gemeente  agter  te  stel  nie. 
Hiervan  kan  elkeen  van  hulle  kinders  en  selfs  hulle 
motorvoertuie  getuig. 


vaardigde  na  die  Rings-  en  Algemene  Kerkvergadering 
en  as  orrëlis,  sekretaris  van  die  NHSV  en  as  lid  van 
verskeie  komitees. 

Selfs  nadat  oom  Chris  die  tuig  neergelê  het  en  hulle 
meer  tyd  op  hulle  plaas  wou  deurbring,  het  die  belang- 
stelling  en  liefde  vir  Magaliesmoot  steeds  lewend  gebly 
soos  onder  andere  blyk  uit  hulle  gereelde  erediensby- 
woning,  deelname  aan  die  Nagmaal,  teenwoordigheid 
by  die  NHSV-byeenkomste  en  die  jaarlikse  basaar 
asook  hulle  ruim  skenkings  vir  die  basaar. 

Daarom  hetdiefeeskomitee  eenparig  besluitom  hierdie 
feesblad  op  te  dra  aan  Chris  en  Martie  von  Wielligh. 

Met  hierdie  gebaar  wil  Magaliesmoot  baie  dankie  sê 
aan  twee  lidmate  wat  'n  onvergelyklike  bydrae  in  ons 
gemeente  gelewer  het. 

Oom  Chris  en  tannie  Mart,  mag  u nog  steeds  die  liefde 
en  seën  van  die  Here  ryklik  in  u lewe  ervaar  totdat  u 
verenig  word  met  Hom  wat  u so  met  oorgawe  en  liefde 
dien. 


Oom  Chris  en  tannie  Mart  het  vir  Magaliesmoot  alles 

veil  gehad!  Entoesiasties  en  met  groot  liefde  is  gearbei  Ds  l A/^Steyn 

as  ouderling,  skriba,  kassier,  registrasieskriba,  nie-  Voorsitter 

amptelike  koster,  lid  van  verskeie  kommissies,  afge-  JVlacyoiliesmoot^eeskomitee 

Die  gemeente  Magaliesmoot  is  op  20  November 
1995  vyf  en  twintig  jaar  oud.  In  hierdie  blad  word 
gepoog  om  met  'n  aantal  artikels  en  foto's  die  totstand- 
koming  en  groei  van  die  gemeente  oor  die  afgelope 
vyf  en  twintig  jaar  uit  te  beeld.  Die  gebeure  toon 
duidelik  dat  die  Heer  van  die  kerk  gewillige  en  ywerige 
lidmate  en  ampsdraers  geroep  en  gebruik  het  om  te 
werk  tot  uitbreiding  van  die  gemeente  en  tot  toerusting 
van  gelowiges. 

By  afstigting  het  die  gemeente  ongeveer  300  lidmate 
getel,  maar  aan  entoesiasme,  eensgesindheid  en  hart- 
like  samewerking  het  dit  nie  ontbreek  nie.  In  kombi- 
nasie  met  Wesmootgemeente  in  die  eerste  jaar,  met 
bediening  deur  'n  pastoralehulp  in  die  daaropvolgende 
aantal  jare  en  deur  voltydse  bediening  sedert  1980, 
het  Woordbediening,  sakramentsgebruik,  pastorale 
versorging  en  alle  ander  gemeentelike  aktiwiteite  tot 
sy  reg  gekom. 

Wanneer  fees  gevier  word,  word  daar  gewoonlik  terug 


en  vorentoe  gekyk.  En  wanneer  daar  teruggekyk  word, 
is  daar  groot  dankbaarheid  teenoor  die  Here  God  vir 
sy  bewaring  en  seëninge  die  afgelope  vyf  en  twintig 
jaar.  Twee  kerkgeboue,  'n  saal  en  kategesekompleks 
en  7n  toereikende  pastorie  is  in  die  tydperk  opgerig  en 
betaal  sodat  die  feestelikhede  kan  geskied  sonder 
kommer  oor  gemeentelike  skuld.  Die  toekoms  sal  egter 
met  nog  groter  toewyding  en  ywer  tegemoet  gegaan 
moet  word  aangesien  die  reeds  lank  gekoesterde  ideaal 
om  Schoemansdal  af  te  stig,  'n  voldonge  werklikheid 
geword  het.  Die  bereiking  van  die  ideaal  stel  juis  groter 
eise  aan  elke  lidmaat. 

Mag  die  Almagtige  God  elkeen  wat  aan  Hom  en  aan 
hierdie  gemeente  verbonde  is  in  sy  hand  hou,  elkeen 
se  geloof  versterk,  en  almal  vir  sy  diens  bewaar  totdat 
Hy  weer  kom. 


Chris  von  Wielligh 


C S^Ýa/wb&nb  clíe  xjdd<ymmiáMse  vam  c/íe  Q^£^e/me/Mse 

vam  clie  víáe-ivxmáMeMj  \á/?vv^clv  S)veyev 


Profdr  T77  Dreyer 


IZ)ie  geskiedenis  van  die  kerk  is  die  verhaal  van  God 
wat  met  mense  in  die  wêreld  op  pad  is  na  sy  toekoms. 
Mense  figureer  in  die  verhaal  omdat  God  hulle  in  sy 
verhaal  betrek  het.  'n  Mens  sou  dus  die  uitspraak  kon 
maak  dat  mense  in  die  verhaal  nie  belangrik  is  nie, 
omdatditGod  se  verhaal  is-tog  is  mense  in  dieverhaal 
ontsettend  belangrik,  want  God  se  verhaal  is  altyd  'n 
verhaal  met  mense.  In  my  kontak  met  die  gemeente 
het  ek  weer  ontdek  hoe  belangrik  mense  in  die  verhaal 
van  God  met  sy  kerk  is,  want  waar  God  mense  in  sy 
verhaal  betrek,  maak  Hy  hulle  diensbaar  en  rus  Hy 
hulle  toe  op  so  'n  wyse  dat  dit  lyk  asof  mense  met 
hulle  vermoëns  die  gemeente  in  stand  hou. 

Dit  was  my  beskore  om  vir  die  afgelope  agt  jaar,  op  'n 
redelike  vaste  basis,  in  die gemeente  Magaliesmoot  met 
prediking  behulpsaam  te  wees.  In  'n  sekere  sin  is  dit  'n 
unieke  gemeente.  Alhoewel  die  gemeente  teenaan  die 
stad  geleë  is,  adem  hulle  die  gees  van  die  platteland. 
Gasvryheid,  lojaliteit  en  'n  hegte  onderlinge  band,  val 
die  buitestaander  dadelik  op.  Eintlik  kan  jy  nie  'n 
buitestaander  bly  nie,  omdat  jy  jouself  gou  tuisvoel  in 
hulle  midde.  Dit  wat  die  gemeente  aan  fisiese  geriewe 
by  hulle  kerkkompleks  asook  reeds  by  die  tweede 


kerkgebou  te  Schoemansville  tot  stand  gebring  het,  bly 
vir  baie  gemeentes  slegs  'n  droom.  Dit  getuig  van  hulle 
bereidheid  om  te  offer  en  te  dien.  Om  die  jaarlikse 
basaar  van  die  gemeente  mee  te  maak,  is  'n  blywende 
ervaring. 

Die  spore  en  spoke  van  predikante,  ouderlinge,  diakens 
en  lidmate  wat  in  die  gemeente  gedien  heten  nog  dien, 
loop  'n  mens  ook  gou  raak  en  jy  besef  weer  dat  hulle 
almal  in  die  vyf  en  twintig  jaar  onontbeerlik  en  belang- 
rik  was,  want  hulle  het  almal  deel  uitgemaak  van  God 
se  verhaal  met  mense.  Omdat  die  kerk  se  geskiedenis 
God  se  verhaal  met  mense  is,  is  ons  dankbaar  dat  Hy 
deur  middel  van  mense,  maar  ook  ten  spyte  van  mense, 
hierdie  gemeente  virvyf  en  twintig  jaarop  'n  besondere 
wyse  begenadig  het.  Omdat  dit  God  se  verhaal  is,  kan 
u ook  die  toekoms  met  kinderlike  waagmoed  aandurf! 

Persoonliken  namensdie  Kommissie  van  dieAlgemene 
Kerkvergadering  word  dank  betuig  aan  elke  ampsdraer 
en  lidmaat  wat  oor  die  afgelope  vyf  en  twintig  jaar  deur 
harde  werk  saamgewerk  het  tot  die  opbou  van  die 
gemeente.  Die  gemeente  word  gelukgewens  met  die 
herdenking  van  sy  kwarteeufees. 


§)Jam  clíe  Jltculcae  éewceaw,  cl^ 


Ds  ew  Mev  V\FJ  Steyn 


Dit  is  nie  maklik  om  reg  te  laat  geskied  aan  die 
oordeel  oor  en  waardering  vir  'n  gemeente  terwyl  jy 
nog  volledig  die  bediening  behartig  nie.  Die  nodige 
afstand  vir  perspektief  ontbreek.  Tog  wil  ek  probeer 
om  iets  weer  te  gee  van  ons  pastoriegesin  se  ervaring 
en  belewenis  van  Magaliesmoot. 

In  ons  almal  se  harte  sal  Magaliesmoot  altyd  'n  baie 
besondere  plek  inneem.  Van  die  eerste  dag  dat  ons 
ons  voete  op  Magaliesmoot  se  bodem  gesit  het,  is  ons 
oorweldig  deur  die  gemeentelede  se  gasvryheid  en 
vriendelikheid.  En  tot  op  hede  het  dit  so  gebly. 

Magaliesmoot  was  en  is  vir  ons  die  gemeente  van 
verrassings!  Die  gemeente  het  die  vermoë  om  soms 
met  die  totaal  onverwagte  na  vore  te  kom. 

Ons  eerste  kennismaking  met  die  kerkterrein  en  pastorie 
was  'n  verrassing.  So  groot,  netjies  en  doelmatig  (selfs 
'n  koelkamer  en  'n  muurbalbaan!)  maar  aan  die  ander 
kant  so  ver  van  alles  (te  wete  die  dokters,  apteek, 
poskantoor,  bank,  hoërskool,  winkels,  ens).  Vir  stads- 
japies  soos  die  Steyn's  was  en  is  dit  'n  redelike  aan- 
passing.  Tog  vergoed  die  rustigheid,  die  vars  skoon  lug, 
die  pragtige  tuin  en  veral  Magaliesmoot  se  pragtige 
mense  in  die  ruimste  mate  daarvoor. 


like  krisisse.  Nog  'n  hoogtepunt  was  die  viering  van 
my  25  jarige  ampsjubileum  in  Magaliesmoot.  Weer 
eens  is  ek  verras  dat  die  gemeente  onthou  het  en  selfs 
'n  onthaal  na  die  erediens  aangebied  het! 

Laagtepunte  was  daar  seker  ook  - ons  bly  mos  maar 
mense  en  ons  leef  in  'n  onvolmaakte  wêreld  - maar 
die  was  so  min  en  selde,  dat  ek  dit  skaars  kan  onthou. 

Met  groot  eerlikheid  en  vrymoedigheid  kan  ek  sê  dat 
dit  'n  voorreg  was  en  is  om  predikant  van  die  gemeente 
Magaliesmoot  te  kan  wees!  Dit  was  'n  baie  groot 
voorreg  dat  die  lidmate  my  toegelaat  het  om  te  deel 
aan  die  vreugde  van  hulle  huwelike,  geboortes,  ver- 
jaarsdae  en  prestasies  van  allerlei  aard.  Maar  dit  was 
'n  groter  voorreg  om  in  lidmate  se  hartseer  en  droefheid 
te  kon  deel  by  die  afsterwe  van  'n  geliefde,  ernstige 
siekte  en  gebroke  verhoudings.  Om  in  daardie  omstan- 
dighede  God  se  Woord  te  kon  oopmaak  om  daaruit 
krag  en  troos  te  put  is  vir  elke  bedienaar  van  die  Woord 
groot  en  belangrike  oomblikke.  Ek  is  oortuig  dat  die 
lidmate  in  daardie  situasies  soms  meer  vir  my  beteken 
het  as  wat  ek  vir  hulle  beteken  het.  Hulle  geloof,  hoop 
en  vertroue,  ten  spyte  van  moeilike  omstandighede, 
was  'n  bron  van  inspirasie. 


Hoogtepunte  was  daar  sommer  baie.  Ons  sal  altyd  met 
groot  genoë  terugdink  aan  elke  basaar,  elke  gesinskamp, 
die  voltooiing  en  inwyding  van  die  kerkgebou  te 
Schoemansville,  gemeentefunksies  en  -uitstappies,  die 
vriendelike  en  gasvrye  ontvangs  met  huisbesoek,  die 
gesprekke  en  waardering  vir  besoeke  tydens  sterf- 
gevalle,  siekte  tuis  en  in  die  hospitaal  en  ander  persoon- 


Magaliesmoot  het  my  opnuut  weer  laat  besef  dat  dit  'n 
onverdiende  voorreg  en  genade  is  om  predikant  te  kan 
wees,  om  in  die  wingerd  van  die  Here  te  kan  arbei. 

Ons  voeg  baie  graag  ons  goeie  wense  by  al  die  ander. 
Mag  Magaliesmoot  ook  in  die  volgende  25  jaar  steeds 
die  seën  van  die  Here  geniet! 


m 


an / 


vam 


\Ahjle  Ds  CjPS  Qrobler 


Dit  was  vir  my  'n  voorreg  om  so  lank  in  die  Moot 
predikant  te  kon  wees  van  die  gemeente  Magaliesmoot. 
Dit  was  ook  my  voorreg  om  die  naam  aan  die  gemeente 
te  kon  gee,  net  soos  ek  die  voorreg  gegun  was  om  die 
gemeente  Bergsig  sy  naam  te  gee. 

Die  pastorie  op  Boekenhoutkloof  is  opgerig  op  die  plaas 
van  my  oupagrootjie  en  juis  daarom  was  dit  besonders 
om  so  lank  daar  te  woon. 

Hans  Bothma,  Willie  Smit  en  die  Von  Wielligh's  het  op 
Kameeldrift  gewoon  en  op  Boekenhoutkloof  was 
Frikkie  Horn,  Hendrik  du  Preez  en  ander.  Hornsnek 
was  'n  bekende  pad  en  ons  het  baie  daarlangs  gery. 

Magaliesmoot  was  vir  my  'n  besondere  gemeente,  met 
die  Hartbeespoortdam  as  die  wesgrens  en  die  berg- 
reekse  noord  en  suid.  Almal  was  plaasmense.  Toe  die 
gemeente  gestig  is,  het  die  geesdrif  onder  die  gemeente- 
lede  verbasend  toegeneem.  Ons  het  eintlik  vier  plekke 
gehad  waar  dienste  gehou  is:  In  die  skool  op  Kameel- 
drift,  in  die  skool  by  die  dam,  by  die  huishoudskool  by 
die  dam  en  op  Meerhof  spesiale  skool.  Op  Meerhof 
moes  dit  altyd  'n  kort  diens  wees  want  die  kinders  kon 
nie  lank  sit  nie.  Die  dienste  is  gewoonlik  baie  goed 
bygewoon.  Die  gemeentelede  was  baie  meelewend  en 
hulpvaardig. 

Ek  is  so  bly  dat  ons  gesin  op  'n  plaas  kon  woon.  Besoeke 
was  volop  en  ons  kinders  het  baie  maats  gehad.  Ek 
dink  nou  aan  oom  Hendrik  Horn  wat  voor  sy  dood  die 
dokter  daar  gehad  het.  Voor  die  dokter  wegry  het  oom 
Horn  hom  gevra  wat  die  besoek  kos.  Die  dokter  sê  dit 
kan  later  reggemaak  word.  Oom  Horn  sê  nee,  hy  wil 
nie  met  skuld  aan  die  dokter  doodgaan  nie,  hy  wil 
dadelik  betaal.  So  was  ons  plaasmense. 


Ons  is  dankbaar  om  so  as  gesin  saam  met  julle  te  kon 
wees.  Dit  was  'n  voorreg  om  vir  dokter  Rautenbach  met 
my  emeritaat  afskeidspreek  teenwoordig  te  kon  hê. 

Graag  wil  ek  die  gemeente  die  seën  van  die  Here 
toebid.  Mag  dit  met  almal  goed  gaan. 

Die  Here  seën  julle. 

(Die  boodskap  is  deur  ds  Grobler  op  hoë  ouderdom  kort  voor 
sy  dood  geskryf). 


Profdr  PS  Dreyer 


D it  was  my  voorreg  om  vir  agt  jaar  (begin  1 972  tot 
begin  1 980)  as  pastoralehulp  in  Magaliesmootte  dien. 
In  1972  was  die  lidmaattal  320  en  teen  1980  het  dit 
gegroei  tot  500.  Dit  is  hierdie  groei  wat  dit  moontlik 
gemaak  het  dat  die  gemeente  'n  beroep  op  'n  voltydse 
predikant  kon  uitbring  toe  ek  nie  meer  verder  kon  gaan 
nie.  Saam  met  die  groei  in  getal  lidmate  was  die  ge- 
meente  geseën  met  'n  groei  in  inkomste. 


Gedurende  my  bedieningstyd  het  net  een  buiten- 
gewone  gebeurtenis  plaasgevind  en  dit  was  die  inwy- 
ding  van  die  kerkgebou  in  Augustus  1 978.  Dit  was  'n 
groot  gebeurtenis  en  almal  het  saamgewerk.  So  'n  mate 
van  samewerking  het  ek  nog  nêrens  anders  ondervind 
nie.  Mense  het  gewillig  en  met  'n  oop  hand  geldelik 
bygedra,  maar  die  merkwaardigste  was  die  wyse  waar- 
op  lidmate  hulleself  gegee  het.  Bakstene,  sand,  beton- 
gruis,  vervoer  en  preekstoel  is  deur  lidmate  geskenk. 
Daarby  was  daar  talle  ander  wat  self  kom  werk  het. 
Dit  was  'n  klinkende  sukses. 


Die  werk  in  die  gemeente  het  altyd  rustig  en  kalm 
voortgegaan.  Ek  het  'n  voltydse  pos  by  die  Universiteit 


van  Pretoria  beklee  en  dit  het  meegebring  dat  ek  en 
my  vrou  nie  die  aandag  aan  die  gemeente  kon  gee  wat 
nodig  was  nie.  Wat  die  gemeente  aan  die  gang  gehou 
en  laat  groei  het,  was  die  pragtige  samewerking  van 
die  kerkraad  en  die  sustersvereniging.  Hulle  het  die 
gemeente  gedra  en  gebou. 

En  nou  hetektot  sover  gepraat  asof  ditalles  mensewerk 
was,  maar  dié  gedagte  was  die  verste  van  ons  af.  Die 
hele  gemeente  - ons  almal  - het  gewerk  in  die  geloof 
dat  ons  met  die  gemeente  van  ons  Here  Jesus  Christus 
besig  is.  Die  gemeente  het  nie  vir  homself  gewerk  nie, 
maar  vir  die  Heer  van  die  Kerk,  ons  Saligmaker.  Daar- 
om  was  daar  seën  op  die  arbeid.  Die  kroon  is  op  die 
arbeid  gesit  toe  God  dit  beskik  het  dat  'n  man  met  die 
bekwaamheid  van  dr  SP  Pretorius  as  voltydse  predikant 
oorgeneem  het. 

Werk  wat  destyds  reeds  begin  is,  is  vanjaar  bekroon 
met  die  inwyding  van  die  tweede  kerkgebou  te 
Schoemansville.  God  se  hand  is  nog  steeds  vir  die 
gemeente  oop.  Ons  loof  sy  Naam! 

VU/t  C4tá' 


DrSP  Pretorius 

Elke  lidmaat,  ampsdraer  en  predikant  wat  iets  met 
Magaliesmoot  te  doen  gehad  het  of  steeds  deel  van 
die  gemeente  is,  weet  dat  dit  'n  gemeente  in  die  ware 
sin  van  die  woord  is.  Dit  beteken  dat  Woordverkon- 
diging,  sakramentsgebruik  en  elke  ander  faset  van 
gemeentewerk  en  gemeentemeelewing  vir  gemeente- 
lede  van  belang  is.  Die  kort  geskiedenis  van  die 
gemeente  is  'n  toonbeeld  hoe  daar  in  die  Kerk  en  in  'n 
gemeente  gelewe  en  gewerk  moet  word  om  gehoor- 
saam  te  wees  aan  die  deel  van  die  geloofsbelydenis 
waar  beloof  word  om  saam  te  werk  tot  die  opbou  van 
die  kerk  en  Gods  koninkryk. 


Sedert  sy  afstigting  het  Magaliesmootgemeente  gegroei 
en  gebloei.  Met  prof  en  mev  PS  Dreyer,  die  geliefde  en 
hooggeëerde  predikantspaar  aan  die  spits,  is  die 
grondslag  van  die  gemeente  gelê.  Benewens  die 
bearbeiding  van  die  lidmate  en  kragtige  prediking  waar- 
deur  die  gemeente  geestelik  opgebou  is,  het  hulle  die 
gemeente  voorgegaan  in  die  bou  van  die  kerk. 

Die  skielike  en  ernstige  siekte  van  prof  Dreyer  en 
aandrang  van  die  ringsvergadering,  het  die  kerkraad 
en  gemeente  verplig om  hulle eerste  voltydse  predikant 
te  beroep.  Dié  groot  eer  het  my  en  my  gesin  te  beurt 
geval.  Wat  'n  voorreg  was  dit  nie  om  saam  met  so  'n 
gemeente  met  lidmate  wat  leef  vir  die  kerk,  te  kon 
saamwerk  nie. 

In  die  bykans  tien  jaar  van  ons  verblyf  in  die  gemeente 
kon  ons  soveel  saam  beleef.  Die  bou  van  die  pastorie, 
saalkompleks  en  kerkgebou  te  Schoemansville  was 
hoogtepunte.  Die  harde  werk  van  die  susters  en 
gemeentelede  met  basaars  en  die  ruimhartige  skenkings 
van  meer  vermoënde  lidmate,  het  telkens  ons  hoogste 
verwagtinge  oortref.  Die  belangrikste  was  egter  die 
kerklike  meelewing  wat  getoon  is  in  ywerige  kerk- 
besoek  en  teenwoordigheid  by  die  Nagmaal.  Hoe 
dikwels  was  daar  te  min  plek  in  die  kerkgebou. 

Hoe  moeilik  is  dit  nie  om  lidmate  van  die  gemeente 
uit  te  sonder  nie.  Daar  is  soveel  wat  spesiaal  genoem 
kon  word.  Met  baie  het  ons  egter  nou  saamgewerk. 
Die  werk  en  vriendskap  van  die  gesinne  van  Chris  von 
Wielligh,  Pot  Fernandes,  Pieter  van  der  Westhuysen, 
Henri  Verrips,  Nic  Stoop,  Joe  Robbertse,  Louis  Fer- 
nandes,  Skip  Scheepers,  Hannes  Botha,  John  Korb, 
Coert  Grobbelaar,  Fanie  Potgieter,  Jaap  van  der  Linde 
en  nog  vele  meer,  sal  ons  altyd  bybly.  Hoeveel  aange- 
name  herinneringe  is  daar  nie  rondom  talle  gesinne  en 
persone  waar  ons  soos  eie  familie  en  geliefdes  ontvang 
en  versorg  is  nie.  Dit  sal  nooit  vergeet  kan  word  nie. 

Hoeveel  is  dit  nie  werd  om  vandag  na  veertien  jaar 
terug  te  kyk  na  talle  gemeentekinders  wat  pragtig  pres- 
teer  en  gevorder  het  nie.  Daar  is  onderwysers,  proku- 
reurs,  ingeneurs,  arbeidsterapeute  en  predikante.  Ons 
trots  is  die  predikante,  di  Piet  en  Sampie  van  Zyl, 
Hennie  en  Louw  van  der  Linde,  Hennie  Breedt  en  Johan 
van  Greunen.  Min  gemeentes  lewer  oor  so  'n  kort  tyd- 
perk  ses  sulke  kwaliteit  predikante. 

Die  hartseer  geleenthede  het  ons  ook  saam  met  die 
gemeente  beleef.  Hoeveel  vir  wie  ons  almal  lief  was, 
moes  ons  aan  die  dood  afstaan  - oom  Hans  Bothma, 
oom  Willie  Smit,  tant  Nen  Horn,  Kleintjie  en  Fransie 
Kleynhans,  Adri  Brown,  oom  Danie  van  Zyl,  John  Korb, 
oom  Nick  Blignaut  en  nog  veel  meer.  Hulle  geliefdes 
wat  agtergebly  het,  word  steeds  deur  ons  onthou. 

Die  gemeente  vier  vanjaar  sy  kwarteeufees,  een  van 
die  mylpale  wat  bereik  is.  Daarmee  wil  ons  graag  die 


gemeente  van  harte  gelukwens.  Die  jare  wat  verby  is 
getuig  van  seën  en  voorspoed  wat  beleef  is.  Ds  en  mev 
Wimpie  Steyn  wat  sedert  1990  as  predikantspaar  met 
groot  toewyding  saam  met  die  gemeente  kom  werk 
het,  word  saam  met  die  kerkraad  en  gemeente  seën  en 
voorspoed  toegebid.  Mag  die  Heer  tot  in  die  verste 
toekoms  sy  hand  op  u almal  laat  rus  en  mag  u steeds 
van  krag  tot  krag  gaan  met  u werk  in  die  wingerd  van 
die  Heer. 


Dr  V\JA  Dreyer 


'n  ^/\ens  dink  baie  terug  aan  die  wonderlike  en 
vriendelike  mense  wat  jy  in  die  Kerk  ontmoet  - dit  is 
veral  so  wanneer  'n  mens  iets  moet  skryf  vir  'n  gedenk- 
blad  van  'n  gemeente  waar  jy  as  predikant  gedien  het. 
Dan  onthou  'n  mens  weer  al  die  interessante  gebeure, 
die  vreugdes  en  smart  van  mense  waarin  jy  kon  deel, 
die  mense  wat  jou  as  mens  en  as  gelowige  gevorm 
het.  Dan  is  'n  mens  opnuut  dankbaar  teenoor  die 
Hemelse  Vader  wat  jou  die  geleentheid  gee  om  in  sy 
kerk  te  werk,  en  dan  in  besonder  in  'n  gemeente  soos 
Magaliesmoot. 

My  dienstyd  in  Magaliesmoot  was  vanaf  April  1983 
tot  November  1 984.  Ek  is  op  'n  deeltydse  basis  na  die 
gemeente  beroep,  terwyl  ek  militêre  diensplig  verrig 
het.  Maar  my  verbintenis  met  die  gemeente  loop  baie 
verder  terug  as  1 983,  aangesien  ek  dikwels  as  kind  daar 
eredienste  en  funksies  bygewoon  het.  Dit  was  in  die 
tyd  wat  my  vader  (prof  PS  Dreyer)  daar  pastoralehulp 
was.  Ons  het  dikwels  by  mense  gekuier.  Wie  sal  tant 
Sophie  Blignaut  ooit  kan  vergeet!  Mense  soos  die  Von 
Wiellighs  het  lewenslange  vriende  geword. 

My  verpligtinge  in  die  gemeente  het  drie  eredienste 
per  maand,  jeugwerk  en  tien  wyke  huisbesoek  per  jaar 
behels.  Sommige  eredienste  het  ek  op  Schoemansville 
by  die  Hoërskool  gehou.  Ek  onthou  goed  watter  chaos 
dit  afgegee  het  as  die  swaeltjies  wat  in  die  saal  gebroei 


het  wakker  word  en  begin  rondvliegterwyl  dieerediens 
aan  die  gang  was.  Dit  was  naderhand  meer  'n  gekoes 
as  iets  anders!  Maar  soos  die  Skrif  sê - selfs  die  mossies 
(en  swaeltjies)  het  'n  plek  by  u altare. 

Ek  het  altyd  my  dienstyd  in  Magaliesmoot  as  'n  leer- 
skool  gesien.  Dit  was  'n  besondere  voorreg  om  vir  byna 
twee  jaar  saam  met  dr  Fanie  Pretorius  te  kon  werk.  Hy 
het  met  sy  besondere  menseverhoudinge,  sy  liefde  vir 
sy  gemeente,  sy  nederigheid  en  weldeurdagte  prediking 
'n  onuitwisbare  indruk  gelaat,  en  'n  voorbeeld  gestel 
wat  'n  jong  predikant  met  vertroue  kon  navolg.  Hy  het 
met  sy  praktiese  raad  en  leiding  'n  leerskool  geskep 
waar  jy  jou  kon  voorberei  vir  jou  dienswerk  in  die  Kerk. 
Gerda  kon  saam  met  die  NHSV  en  mev  Pretorius  werk 
en  ook  die  nodige  ervaring  en  vaardighede  aanleer  wat 
vir  'n  predikantsvrou  nodig  is.  Die  gemeente  self  was 
ook  'n  wonderlike  ervaring  - die  offerbereidheid  van 
die  lidmate,  die  goeie  samewerking  en  meelewing  in 
die  gemeente  het  'n  mens  'n  idee  gegee  hoe  dit  in  'n 
gemeente  behoort  te  gaan. 

Geluk  aan  Magaliesmoot  met  die  kwarteeufees!  Ons 
as  gesin  is  saam  met  julle  dankbaar  dat  die  Hemelse 
Vader  die  gemeente  deur  al  die  jare  besonderlik  geseën 
en  gelei  het.  Ons  bede  is  dat  Hy  steeds  die  gemeente 
sal  bewaar,  en  elke  lidmaat  deur  sy  Gees  sal  laat  toe- 
neem  in  geloof,  hoop  en  liefde. 


Profdr^JH  fJarkhiAÍzen 


C3ns  verbintenis  metdiegemeente  van  Magaliesmoot 
het  tot  stand  gekom  deurdat  dr  Pretorius,  destyds 
predikant  van  die  gemeente,  my  genader  het  om  enkele 
oggenddienste  in  Magaliesmoot  self,  en  enkele  aand- 
dienste  te  Schoemansville  in  die  Hoërskool  waar  te 
neem.  Dit  het  verder  gelei  tot  die  kerkraad  se  versoek 
om  die  aanddienste,  wat  saam  met  die  NG  gemeente 
Wesmoot,  onderneem  is,  al  om  die  ander  Sondagaand 
waarte  neem.  Hierdie  preekbetrokkenheid  by  Magalies- 


moot  het  ook  meegebring  dat  ons  ander  geleenthede, 
soos  byvoorbeeld  die  jaarlikse  kerkbasaar,  kon  mee- 
maak.  Die  uiters  knap  georganiseerde  basaars  vroeg 
in  Mei,  was  vir  ons  'n  heerlike  ondervinding,  en  ons  is 
selfs  vereer  as  beoordelaars  van  stalletjies  en  die  snor- 
kompetisie.  By  'n  ander  geleentheid,  die  Janita  Claas- 
senskonsert,  het  my  vrou  opgetree  met  'n  voordrag 
waarin  sy  ons  mans  probeer  oortuig  het  dat  die  sonde 
nie  by  die  vrou  nie  (Eva),  maar  by  die  man  (die  slang 
was  mos  'n  mannetjie-slang)  begin  het. 

Ons  is  van  die  begin  af  beïndruk  deur  die  gasvryheid  en 
goeie  gesindheid  van  die  Magaliesmoters,  en  het  tot 
vandag  toe  nog  baie  mooi  herinneringe  aan  dié  ge- 
meente.  Die  gasvrye  ontvangs  deur  dr  en  mev  Pretorius 
aan  die  pastorie  het  algou  die  blote  kennis  laat  verander 


in  'n  vriendskap  wat  ons  steeds  baie  waardeer.  Ons 
betrokkenheid  het  ook  ander  blywende 
vriendskapsbande  gesmee  wat  tot  vandag  toe  gekoester 
word  - Chris  en  Marteleen  von  Wielligh,  Jaap  en  Nelie 
van  der  Linde,  Joe  en  Marlene  Robbertse,  Joop  en  Hettie 
Brown  - en  ander  gesigte  en  name  sal  ons  steeds  bybly. 

Ons  beste  wense  vir  die  toekoms  van  die  gemeente 
vergesel  u,  en  ons  bede  is  dat  die  Here  steeds  werksaam 
in  u harte  en  gemeentelewe  sal  wees,  dat  u altyd  as 
stad  bo-op  die  berg  vir  Hom  sal  skyn  met  u gelowige 
uitlewing  as  sy  gemeente,  'n  gemeente  wat  by  ons 
steeds  'n  besondere  plek  sal  inneem.  Ons  wil  die 
gemeente  bedank  dat  ons  vir  'n  kort  rukkie  in  sy 
geskiedenis  kon  deel,  en  wens  u geluk  met  u kwarteeu- 
feesviering. 


Dí  van  Zíj! 


N^ty  verblyf  in  Magaliesmoot  as  gemeentelid  was  baie 
vrugvol  met  baie  mooi  herinneringe.  Van  my  kinderdae 
in  die  gemeente  kan  ek  nie  baie  onthou  nie.  Alhoewel 
die  gemeente  gestig  is  toe  ek  dertien  jaar  oud  was,  was 
dit  eintlik  vir  my  maar  altyd  dieselfde  gemeente. 

Ek  wil  graag  'n  paar  van  my  herinneringe  met  ii  deel. 
Daar  was  baie  persone  wat  ek  graag  by  die  naam  sou 
wou  noem  wat  'n  groot  invloed  in  my  lewe  gehad  het. 
Tog  wil  ek  graag  my  herinneringe  met  u deel  na 
aanleiding  van  die  predikante  wat  in  daardie  gemeente 
gewerk  en  wat  'n  groot  invloed  op  my  lewe  gehad  het. 

Ek  wil  begin  met  ds  GPJ  Grobler  wat  net  vir  'n  kort 


rukkie  predikant  van  Magaliesmoot  was,  sedert  die 
afstigting  vanaf  Wesmoot.  Ek  onthou  hom  as  'n  baie 
liefdevolle  man. 

Ek  dink  my  grootste  vorming  en  ook  die  vonk  om 
predikant  te  word,  het  gekom  in  die  tyd  toe  prof  PS 
Dreyer  pastoralehulp  van  die  gemeente  was.  Ek  dink 
dat  hy  as  persoon  sekerlik  op  my  die  grootste  indruk 
gemaak  het  met  die  manier  waarop  hy  predikant  was. 

Dr  Fanie  Pretorius  het  eers  ná  my  tyd  gekom  toe  ek 
alreeds  op  universiteit  was.  Omdat  my  ouers  steeds  in 
Magaliesmoot  was,  het  ek  van  die  begin  af  met  hom 
goeie  kontak  gehad.  Ek  het  die  voorreg  gehad  om  my 
proefpreek  in  Magaliesmoot  onder  sy  leiding  af  te  han- 
del.  Hy  het  as  gemeentepredikant  en  as  mens  op  my  'n 
besondere  indruk  gemaak.  Ek  dink  dit  was  die  manier 
waarop  hy  die  Kerk  se  belange  voorop  gestel  het  wat 
die  grootste  indruk  op  my  gemaak  het.  Hy  was  en  is 
ook  by  my  gesin  'n  baie  geliefde  predikant. 

Ongelukkig  het  ek  nooit  die  voorreg  gehad  om  regtig 
vir  ds  Wimpie  Steyn  baie  goed  te  leer  ken  nie,  maar 
weet  dat  die  gemeente  onder  sy  bekwame  leiding  ook 
van  krag  tot  krag  gaan. 

Vandag  kan  ek  met  groot  dankbaarheid  terugkyk  na 
die  tyd  wat  ek  lidmaat  in  Magaliesmoot  was.  Die 
gemeente  het  'n  baie  sagte  plekkie  in  my  hart. 

Ek  wil  graag  u gemeente  gelukwens  met  sy  vyf  en 
twintig  jarige  bestaan.  Mag  die  feit  dat  u die  afgelope 
vyf  en  twintig  jaar  met  die  genade  van  bo  oorleef  het, 
u aanspoor  om  vir  die  volgende  vyf  en  twintig  jaar 
nog  harder  te  werk. 


2)ï  QjQQ  vwn  C Qreurve^i 


Ds  (JP  va/i  CjreiAnen 

As  ek  die  woord  "Kerk"  moet  beskryf,  dan  sweef  my 
gedagtes  onwillekeurig  na  Magaliesmoot,  want  dit  is  en 
sal  seker  altyd  vir  my  "Die  Kerk"  bly.  Dit  is  die  gemeente 
waar  ek  die  grootste  deel  van  my  kategeseopleiding 
ontvang  het,  waar  ek  geloofsbelydenis  gedoen  het,  waar 
ek  die  roeping  tot  die  evangeliebediening  ervaar  het  en 
waar  ek  inspirasie  en  ondersteuning  ten  opsigte  van  my 
studies  ontvang  het.  Ek  bly  daarvoor  ewig  dankbaar. 


Tydens  die  amptelike  ingebruikneming  van  die 
kerkgebou  het  iemand  gesê:  "Rondom  Jerusalem  is 
berge;  so  is  die  Here  rondom  Sy  volk  van  nou  af  tot  in 
ewigheid"  (Psalm  125:2  ou  vertaling).  Net  so  is  daar 
rondom  Magaliesmoot  ook  berge  en  mag  die  Here  ook 
so  rondom  die  gemeente  wees,  van  nou  af  tot  in 
ewigheid. 


Hierdie  woorde  is  die  afgelope  25  jaar  bewaarheid.  Mag 
daar  nog  vele  jare  van  seën  en  Godsvrug  u toekom.  Ons 
deel  u vreugde  met  die  herdenking  van  die  vyf  en 
twintigste  bestaansjaar. 


va/ït  cle  r JQvru/e 


Ds  HT  vm  derCiyide 


'n  ^/\ens  se  kerk  help  om  jou  as  mens  te  vorm. 


Ek  is  dankbaar  om  te  kan  sê  dat  ek  in  die  gemeente 
Magaliesmoot  geleer  het,  wat  kerkwees  beteken. 

Die  herinneringe  wat  ek  van  die  gemeente  Magalies- 
moot  het,  is  baie  aangenaam.  Twee  sake  staan  vir  my 
uit:  die  eensgesindheid  en  warmte  onder  die  mense  en 
die  toegewydheid  en  goeie  gees  waarmee  daar  vir  die 
Here  gewerk  word. 

Ook  is  ek  dankbaar  dat  die  Here  nog  altyd  hardwerkende 
en  liefdevolle  leraars  na  die  gemeente  geroep  het. 

Prof  PS  Dreyer  en  veral  dr  Fanie  Pretorius  (toe  ek  'n 
bietjie  ouer  was)  het  hulle  diens  in  die  gemeente  so 
verrig,  dat  hulle  ook  vir  my  'n  inspirasie  was,  in  my 
besluit  om  predikant  te  word. 

Mag  die  Vader  Magaliesmootgemeente  steeds  in  die 
toekoms  sy  liefde  en  genade  so  laat  ervaar,  soos  in  die 
vyf  en  twintig  jaar  wat  verby  is. 


JQQf  vam  cle/r  QQinvle 


. . Ds  O]  van  der  Ci/ide 

V yfen  twintig  jaargelede  het  Magaliesmootgemeente 
sy  eerste  waggelende  treetjies  begin  gee.  Hoewel  daar 
toe  onsekerheid  was  oor  hierdie  gemeente  in  die  Moot, 
is  dit  vandag  'n  gemeente  wat  gegroei  en  ontwikkel  het. 


Danksy  mense  wat  dierbaar  was  in  die  Kerk  het  hierdie 
gemeente  ontwikkel  tot  'n  pragtige  en  aktiewe  lid  van 
die  kerk  in  die  wêreld.  Aan  God  alle  eer  daarvoor.  Hy 
is  die  Rots  waarop  ons  bou.  In  Gesang  247  staan  geskryf: 
"jy  het  leer  loop  en  voor  jy  vra  het  Vaderhande  jou 
gedra."  Ek  glo  dat  dit  onmoontlik  is  om  so  te  kon 
ontwikkel  as  dit  nie  God  was  wat  ons  gedra  het  nie. 


Wat  myself  betref,  is  ek  dankbaar  dat  ek  in  die  hart  van 
Magaliesmoot  kon  opgroei.  Vyf  en  twintig  jaar  gelede 
het  ek  ook  (in  die  gemeente)  nog  in  my  kinderskoene 
gestaan.  Dit  is  vir  my  'n  voorreg  en  ek  sal  die  kerkraad 
altyd  dankbaar  daarvoor  bly,  dat  ek  my  dienswerk  juis 
in  hierdie  gemeente  kon  begin. 


By  hierdie  feestelike  geleentheid  wil  ek  saam  met  die 
digter  van  Psalm  95  sê:  "Kom  laat  ons  jubel  tot  eer  van 
die  Here,  laat  ons  juig  oor  die  Rots  by  wie  ons  redding 
vind." 


Ds  H^M  ^reedt 


\/ anaf  1 September  1 979  tot  Desember  1 993  was  ons 
lidmate  van  die  Nederduitsch  Hervormde  gemeente 
Magaliesmoot.  Sedert  November  1982  het  ek  gedien 
as  ouderling  en  Elna  as  lid  van  die  NHSV.  Dit  het  ons 
die  geleentheid  gegee  om  hierdie  gemeente  baie  goed 
te  leer  ken.  Die  belangstelling  van  dr  Fanie  Pretorius, 
ons  betrokkenheid  en  die  inspirasie  van  die  lidmate,  het 
my  dan  ook  tot  die  besef  gebring  dat  ek  graag  predikant 
wou  word. 

Ons  ervaring  van  Magaliesmoot  was,  datdit  'n  gemeente 
is,  waar  lidmate  werklik  die  betekenis  verstaan  van  die 
begrip  om  'n  lewende  ledemaat  van  die  liggaam  van 
Jesus  Christus  te  wees.  Daarvan  getuig  die  aktiewe 
deelname  aan  die  bouprojekte,  die  basaars,  gemeente- 
etes  en  alle  ander  aktiwiteite.  Die  kerkraad  is  veral  altyd 
betrokke  en  aktief. 

Die  Schoemansdal  bouprojek  het  reeds  sedert  1982 
belangstelling  begin  wek.  Die  feit  dat  daar  tans  twee 
kerkgeboue,  'n  monumentale  saal-  en  kategesekompleks 
en  pastorie  in  die  gemeente  is  en  dat  daar  feitlik  geen 
skuldlas  is  nie,  getuig  van  hierdie  meelewendheid  van 
leraars,  kerkraad  en  gemeente. 

Dit  is  daarom  'n  groot  voorreg  om  die  gemeente  met 
hulle  vyf  en  twintigste  bestaansjaar  geluk  te  wens  en 
groete  oor  te  dra.  Mag  God  se  genade  en  liefde  steeds 
u deel  wees  en  mag  u bly  lewe  en  groei  in  die  kerk  van 
ons  Here  Jesus  Christus. 


Ds  5 van  ZljI 


^Ks  kind  van  die  gemeente  Magaliesmoot  sal  die 
gemeente  my  altyd  baie  na  aan  die  hart  lê.  Omdat  my 
ouers  vir  baie  jare  in  Schoemansville  woonagtig  was, 
het  ek  my  kategetiese  onderrig  in  hierdie  gemeente  van 
begin  tot  einde  deurloop.  In  1983  het  ek  openbare 
belydenis  van  geloof  afgelê.  Dit  het  onder  leiding  van 
dr  Fanie  Pretorius  geskied.  Deur  sy  toewyding  en 
voorbeeld  het  ek  baie  gou  'n  liefde  vir  die  Kerk 
ontwikkel.  Hy  was  ook  die  groot  motivering  agter  my 
besluit  om  predikant  van  die  Hervormde  Kerk  te  word. 

Tydens  my  studiejare  het  gemeentelede,  die  kerkraad 
en  NHSV  groot  belangstelling  in  my  en  my  studies 
getoon.  Ek  het  van  hulle  steeds  aansporing  ontvang  wat 
my  in  die  besonder  gemotiveer  het.  Die  finansiële  steun 
wat  ek  vanaf  die  kerkraad  en  NHSV  ontvang  het,  het 
baie  daartoe  bygedra  dat  ek  my  studies  kon  aanpak  en 
voltooi.  Daarvoor  het  ek  oneindig  groot  waardering. 

Baie  geluk  met  u kwarteeufeesviering.  Baie  sterkte  word 
u toegebid  vir  die  werk  in  die  toekoms. 


/va///i 


[3ie  naam  Magaliesmoot,  waaronder  die  gemeente 
bekend  staan,  is  afgelei  van  dieonmiddellike  omgewing 
waarin  die  gemeente  geleë  is.  Die  Moot  tussen  die 
Magaliesbergreeks  en  die  Witwaters-  of  Daspoortrant, 
vorm  twee  natuurlike  grense  noord  en  suid,  en  verder 
strek  die  grense  vanaf  die  westelike  stadsgrens  van  Pre- 
toria  (as  oostelike  grens)  tot  aan  die  water  van  die 
Hartbeespoortdam  as  die  westelike  grens.  Die  ooste- 
like  gedeelte  van  die  gemeente  is  uitsluitlik  landelike 
gebied  en  sluit  hoofsaaklik  die  plase  Zandfontein,  Uit- 
zicht,  Boekenhoutkloof  en  Kameeldrift  in.  Die  weste- 
like  gebied  is  gedeeltelik  landelik  met  die  plaas  Riet- 
fontein,  maar  verder  sluit  dit  die  dorpe  Schoemans- 
ville,  Ifafi,  Meerhof  en  Melodie  in,  wat  aan  Hartbees- 
poortdam  geleë  is. 

Die  eerste  kerkgebou,  pastorie  en  saalkompleks  is  te 
Kameeldrift  opgerig.  Met  die  oprigting  van  die  tweede 
kerkgebou  te  Schoemansville  is  'n  goedgekeurde  naam 
vir  die  te  stigte  gemeente  in  die  gebied  reeds  op  die 


hoeksteen  ingegrafeer  as  Schoemansdal.  Afgesien 
daarvan  dat  die  gemeente  in  die  dal  en  omgewing  van 
Schoemansville  geleë  is,  roep  die  naam  die  geskiedenis 
van  die  Schoemansdalgemeente  wat  naby  die  huidige 
Pietersburg  bestaan  het,  in  herinnering.  Ds  NJ  van 
Warmelo  het  die  gemeente  bearbei  voordat  die 
gemeente  gedwing  is  om  na  Pietersburg  te  verskuif 
vanweë  die  voortdurende  aanvalle  van  vyandige 
swartstamme.  Die  aangrypende  geskiedenis  vol  hart- 
seer  en  leed,  verweefd  met  die  geskiedenis  van  die 
baanbrekerspredikant  ds  Van  Warmelo,  word  op  hierdie 
wyse  weer  in  herinnering  geroep,  maar  ook  vir  altyd 
bewaar.  Na  die  herstigting  van  die  gemeente  Schoe- 
mansdal  in  Pietersburg,  het  die  naam  egter  verdwyn. 
Restourasie  word  tans  in  Schoemansdal  onderneem. 
Die  kerkgebou  en  pastorie  sal  ook  aan  die  beurt  kom. 

Na  'n  referendum  oor  name  vir  die  gemeente  by 
Schoemansville,  is  metoorweldigend  meerderheid  deur 
die  gemeentelede  op  dié  naam  besluit. 


Die  uitgestrektheid  van  die  gemeente  en  verskeie 
praktiese  probleme,  het  daartoe  aanleiding  gegee  dat 
eredienste  die  afgelope  25  jaar  op  verskillende  plekke 
en  in  verskillende  lokale  gehou  is. 

Sedert  afstigting  is  oggenderedienste  om  die  beurt  by 
Kameeldrift-  en  Hartbeespoortskole  gehou.  By  die 
Kameeldrift  Laerskool  is  die  eredienste  aanvanklik  in 
'n  klaskamer  gehou  terwyl  'n  aangrensende  klaskamer 
as  konsistorie  gebruik  is.  Nadat  dié  laerskool  in  1971 
sy  nuwe  saal  ingebruik  geneem  het,  is  die  eredienste 
daarheen  verskuif. 


skool  verskuif.  In  1 975  is  dié  erediensplek  weer  verskuif 
na  die  kapel  van  Meerhofskool.  Na  die  ingebruik- 
neming  van  die  kerkgebou  te  Kameeldrift  in  1978,  is 
alle  oggenderedienste  daar  gehou,  terwyl  die  aand- 
dienste  weer  terug  verskuif  is  na  die  Hoërskool  Hart- 
beespoort. 

Die  eerste  voltooide  fase  van  die  nuwe  kerkgebou  te 
Schoemansville  was  die  kantoor.  Dit  het  voldoende 
ruimte  gebied  om  die  aanderedienste  daarheen  te 
verskuif.  Nadat  die  ruim  konsistorie  voltooi  is,  is  die 
aanddienste  daarin  gehou. 


By  die  stigting  van  die  NG  gemeente  Hartbeespoort,  is 
die  Hoërskoolsaal  aan  die  gemeente  afgestaan  vir  die 
hou  van  sy  eredienste.  Die  Hervormde  eredienste  is 
toe  na  die  Laerskoolsaal  van  Genl.  Hendrik  Schoeman- 


Na  die  ingebruikneming  van  die  voltooide  kerkgebou 
te  Schoemansville  in  Februarie  1995,  word  oggend- 
eredienste  op  dieselfde  uur  daar  en  te  Kameeldrift 
gehou,  met  aanddienste  slegs  by  Schoemansville. 


(1374-4972) 


Ds  en  mev  QP^]  Qrobler 


^ladat  die  gemeente  Magaliesmoot  op  20  Novem- 
ber  1970  met  298  lidmate  van  Wesmoot  afgestig  het, 
is  'n  kombinasie  met  die  moedergemeente  aangegaan 
vanaf  Januarie  1971.  Die  predikantvan  Wesmoot,  ds 
GPJ  Grobler  (snr),  het  albei  gemeentes  bedien.  Hy  is 
bygestaan  deur  prof  FJ  van  Zyl  as  pastoralehulp. 

Ds  Grobler  se  dienstyd  in  die  kombinasie  duur  nie 
lank  nie.  Hy  aanvaar  emeritaat  in  Januarie  1 972.  Oor 
jare  heen  het  die  lidmate  hom  egter  leer  ken  en  sal  hy 
altyd  onthou  word  vir  sy  nederige,  rustige  en  in- 
nemende  geaardheid,  sy  skerp  verstand,  sy  vermoë 
om  werkbare  oplossings  te  beding  en  sy  liefde  om 
familiebande  na  te  speur  en  uit  te  lê.  Hy  was  daarby 
'n  gesinsman  in  die  volste  sin  van  die  woord.  Veral  sy 


verhouding  met  sy  vrou  en  sy  altyd  netjiese  en  liefde- 
volle  optrede  teenoor  haar,  was  vir  elke  huwelikspaar 
tot  voorbeeld. 

Ná  sy  aftrede  het  ds  Grobler  hom  op  sy  plasie  in 
Magoebaskloof  gevestig.  Hiervandaan  het  hy  by  ver- 
skillende  gemeentes  eredienste  waargeneem.  Op  28 
Januarie  1995  is  hy  op  'n  hoë  en  rype  ouderdom  in 
Pretoria  oorlede.  'n  Vriend  en  kollega,  prof  PJT  Koeke- 
moer,  het  die  begrafnis  waargeneem  terwyl  twee  van 
sy  boesemvriende,  prof  FJ  van  Zyl  en  Chris  von  Wiel- 
ligh,  huldeblyke  gelewer  het. 

Sy  groeteboodskap  wat  in  hierdie  blad  verskyn  is  nog 
met  eie  hand  geskryf. 


0.972-1,97.9) 


frofen  mev  PS  Dreyer 


hAet  die  vertrek  van  ds  GPJ  Grobler  in  1 992,  is  die 
kombinasie  tussen  Magaliesmoot  en  Wesmoot  beëin- 
dig.  Met  'n  lidmatetal  van  320  kon  'n  voltydse  stand- 
plaas  nie  bekostig  word  nie.  Bearbeiding  deur  'n 
pastoralehulp  was  die  enigste  uitweg.  Hoe  bevoorreg 
was  die  gemeente  nie  om  die  dienste  van  die  hoog- 
geagte  en  geliefde  prof  en  mev  PS  Dreyer  vanaf 
Februarie  1972  te  bekom  nie.  Alhoewel  prof  Dreyer 
hoofsaaklik  vir  die  lei  van  eredienste  en  hou  van  verga- 
derings  verantwoordelik  was,  het  hy  en  sy  vrou  met 
groot  toewyding  en  entoesiasme  die  voortou  geneem 
en  leiding  gegee  in  alle  gemeentelike  aktiwiteite  en 
werksaamhede,  in  die  tyd  tot  hulle  beskikking.  Onder 
sy  leiding  is  die  kerkgebou  te  Kameeldrift  opgerig. 

Prof  Dreyer  was  professor  aan  UP  en  het  Wysbegeerte 
doseer.  Talle  predikante  van  die  Kerk  is  deur  hom 
gevorm.  Hy  het  ook  'n  doktorsgraad  in  Godsdiens-  en 


Sendingwetenskap  verwerf  naas  sy  doktorsgraad  in  die 
Filosofie.  Hy  het  tevore  onder  andere  die  gemeentes 
Pretoria  en  Witbank-Suid  bearbei  en  by  talle  gemeentes 
as  pastoralehulp  gedien. 

Vanweë  sy  gegronde  kennis  van  die  Skrif,  sy  besielende 
prediking,  sy  wye  ervaring  as  predikant  en  sy  kennis 
van  die  Kerk,  het  prof  Dreyer  gou  leiding  geneem  en 
die  gemeentelike  werksaamhede  op  'n  stewige  grond- 
slag  geplaas.  Die  werk  van  hierdie  hooggeëerde  pas- 
tor  en  sy  vrou  het  die  terrein  voorberei  vir  die  beroep 
van  die  eerste  voltydse  predikant. 

Prof  en  mev  Dreyer  sal  onthou  word  vir  die  wyse  waar- 
op  met  alle  lidmate  omgegaan  is,  hulle  besielende  lei- 
ding  (al  kon  hulle  nie  altyd  fisies  by  alle  projekte  teen- 
woordig  wees  nie)  en  die  voorbeeld  wat  hulle  te  alle 
tye  gestel  het  hoe  opregte  gelowiges  behoort  te  lewe. 


(S^kéP  (. 

('/980—138$) 


Dren  mevSP  PretoriiAs  en  gesin 


D r SP  Pretorius,  wat  tevore  die  gemeentes  Bethal  en 
Delareyville  bedien  het,  was  die  gemeente  se  eerste 
voltydse  predikant.  Hy  word  op  1 0 Februarie  1 980  deur 
sy  swaer,  ds  T Snyman,  bevestig.  Dit  staan  in  die  ge- 
meente  se  notules  aangeteken  dat  hy  die  eerste  beroep 
wat  op  hom  uitgebring  is  bedank  het,  maar  die  tweede 
beroep  wat  onmiddellik  daarna  gevolg  het,  tot  groot 
vreugde  van  die  gemeente  aanvaar  het. 

Van  die  begin  af  was  dit  duidelik  dat  hy  erns  maak  met 
alles  wat  hy  aanpak.  Die  inhoud  en  gehalte  van  sy  preke 
was  deurgaans  uitstaande  en  die  wyse  waarop  hy  dit 
oorgedra  het,  moes  tref.  Huisbesoek  was  naas  verkon- 
diging  van  die  Woord  sy  eerste  prioriteit  en  die  wyse 
en  getrouheid  waarmee  dit  gedoen  is,  was  opvallend. 
Sy  belangstelling  in  en  kontak  met  elke  lidmaat  was 
deel  van  sy  taak,  in  besonder  met  siekebesoek. 

Aangesien  die  gemeente  die  voorafgaande  agt  jaar 
deeltyds  bedien  was,  moes  hy  die  bediening  en  werk- 
wyses  in  die  gemeente  heelwat  verander  om  by  die 
nuwe  omstandighede  aan  te  pas.  Die  leiding  en  inisia- 
tiewe  van  dr  en  mev  Pretorius  het  nog  groter  stukrag  in 
die  eenheid,  samewerking  en  suksesse  in  die  gemeente 


teweeg  gebring.  Onder  hulle  bekwame  leiding  is  'n 
basis  geskep  om  met  groot  welslae  basaar  te  hou, 
waarop  steeds  voortgebou  word.  Onder  sy  leierskap  is 
'n  nuwe  pastorie  gebou  en  deur  sy  inspirasie  het  'n 
saal-  en  kategesekompleks  'n  werklikheid  geword.  Dit 
was  ook  sy  inisiatief  dat  die  kerkgebou  op  Schoemans- 
ville  van  die  grond  af  gekom  het  en  voor  sy  vertrek  is 
die  dop  van  die  kerk  reeds  voltooi.  Al  drie  die  projekte 
kon  die  gemeente  as  eienaarbouer  aanpak  omdat  hy 
die  sleutelpersoon  was. 

In  1 986  behaal  hy  sy  doktorsgraad  met  sy  proefskrif  - 
Die  Kerkvereniging  van  1 885  - Sy  aanloop  en  misluk- 
king.  Hierna  is  hy  al  hoe  meer  vir  gespesialiseerde  diens 
in  die  Kerkgebruik,  wat  geen  afbreukaan  sy  gemeente- 
werk  gedoen  het  nie.  Aan  die  einde  van  1 989  word  hy 
benoem  as  direkteur  van  Kital  en  verlaat  die  gemeente 
in  Desember  1989.  Vanaf  Maart  tot  Desember  1990 
help  hy  weer  in  die  gemeente  as  pastoralehulp. 

In  1991  word  hy  verkies  tot  skriba  van  die  Algemene 
Kerkvergadering  en  vanaf  1 992  is  hy  Sekretaris  van  die 
Kommissie  van  die  Algemene  Kerkvergadering. 


(lS83-138b) 


Dr  en  mev  I NA  DreLjer  evi  gesin. 


lZ)ie  jong  egpaar,  dr  en  mev  Wim  Dreyer,  het  vanaf 
April  1 983  tot  November  1 984  as  deeltydse  predikants- 
paar  in  die  gemeente  begin  werk  nadat  hy  deur  sy  vader, 
prof  PS  Dreyer  in  die  amp  bevestig  is.  'n  Historiese 
gebeurtenis  wat  vir  beide  die  Dreyer-familie  en  vir  die 
gemeente  groot  betekenis  gehad  het. 

Sedert  hulle  aankoms  was  hulle  in  die  gemeente  geliefd 
en  gewild.  Dr  Dreyer  as  jong  predikant  het  gou  getoon 
dat  hy  teologies  goed  gevorm  is  en  die  gawes  wat  hy 
ontvang  het,  het  hy  ten  volle  in  die  diens  van  sy  Heer 
aangewend.  Sy  prediking  was  soos  dié  van  'n  ervare 
predikant,  treffend  en  Skrifgetrou. 

Dren  mev  Dreyer  hethulle  werkonder  redelik  moeilike 
omstandighede  verrig.  Mev  Dreyer  moes  help  om  die 
pot  aan  die  kook  te  hou  met  haar  skoolhouwerk.  Dr 
Wim  Dreyer  het  springbokkleure  in  skerm  verwerf  en 


hy  moes  telkens  oorsee  of  tot  in  die  uithoeke  van  die 
land  om  aan  toernooie  deel  te  neem.  Sy  werk  het  hy 
nie  verwaarloos  nie.  By  sy  terugkeer  uit  die  buiteland 
het  hy  telkens  agterstallige  preekbeurte  ingehaal. 

Mev  Dreyer  het  ywerig  by  die  NHSV  ingeskakel  en 
was  ook  geliefd  by  die  vrouelidmate.  Saam  het  dr  en 
mev  Dreyer  gedeel  en  gewerk  aan  gemeenteprojekte. 
Vir  Magaliesmoot  was  dit  goed  om  oor  hulle  vaar- 
dighede  te  beskik. 

Dr  Dreyer  het  'n  beroep  na  Vliegepoort  ontvang  en  na 
'n  paar  jaar  se  werk  daar,  het  die  gesin  na  Balfour 
verhuis.  In  1994  aanvaar  hy  die  beroep  na  Horison 
waar  hy  tans  nog  werk.  Hy  behaal  sy  doktorsgraad  in 
1 995  in  Kerkgeskiedenis.  Die  gemeente  wens  hom  en 
sy  gesin  seën  en  voorspoed  toe. 


(4390-?) 


Ds  I/I/7  Steyn  en  gesin  (Die  twee  seums, 


2 F ebruarie  1990-'n  grootoomblík  in  Magaliesmoot 
se  geskiedenis  - want  in  die  plek  van  die  geliefde 
Pretoriuspastoriepaar  is  'n  nuwe  paartjie  ontvang:  Ds 
WJ  Steyn  en  sy  vrou,  Christa.  Ds  Steyn  se  broer,  ds 
DGS  Steyn,  het  hom  in  sy  amp  bevestig  en  onwille- 
keurig  het  mens  gewonder  hoe  die  Magaliesmoot-Steyn 
vennootskap  gaan  uitwerk.  Sou  ons  ook  in  hierdie  opsig 
weer  geseënd  wees  en  weer  eens  mildelik  uit  Sy  vader- 
hand  ontvang?  Nou,  vyf  jaar  en  'n  paar  maande  later, 
kan  die  gemeente  met  dankbaarheid  net  positief  getuig, 
want  daardie  dag  was  die  begin  van  nog  'n  unieke  en 
geseënde  episode. 

Ds  Steyn  het  in  Florida  se  omstreke  opgegroei  en  is  in 
1 969  te  Edenvale  georden.  Daarvandaan  het  sy  predi- 
kantspaadjie  deur  Turffontein,  Noordelike  Pietersburg, 
Kempten  en  Welgelegen-  Pietersburg  na  Magaliesmoot 
geloop. 

Ds  Steyn  onderskei  hom  as  'n  gebore,  maar  beskeie 
leier.  Sy  uiteenlopende  belangstellings  maak  hom  'n 
vriend  van  oud  en  jonk.  Erns  word  dikwels  met  die 
luimige  versoen  terwyl  duiweltjies  in  sy  oë  dans.  So 
put  hy  veel  vreugde  daaruit  om  telkens  sy  kerkraad  te 
skok  met  sy  onverteerbare  lojaliteit  vir  die  Transvaalse 
rugbyspan.  Hy  beskik  veral  oor  die  gawe  om  te  kan 
luister  en  om  jou  saak  sy  saak  te  maak.  Hy  beskik  ook 
oor  die  broodnodige  geduld  wat  sy  beroep  vereis. 


Onder  sy  leiding  het  Magaliesmoot  gegroei  en  onder 
andere  het  die  voltooiing  van  die  kerkgebou  te 
Schoemansville  'n  werklikheid  geword  - 'n  projek  wat 
vóór  sy  tyd  begin  is.  Hy  is  bevoorreg  om  gesteun  te 
word  deur  die  energieke,  vriendelike  en  immergroen 
mevrou  Christa,  siel  van  ons  trotse  NHSV! 

Oor  ds  Steyn  is  die  laaste  woord  egter  nie  gespreek  as 
daar  nie  iets  gesê  word  oor  sy  prediking  nie.  Te  oordeel 
na  die  hoeveelheid  voorbereiding  en  die  geslaagde 
oordrag  van  die  wondere  van  die  evangelie,  bly  die 
prediking  vir  hom  die  primêre  deel  van  sy  taak,  en  wat 
'n  voorreg  is  dit  nie  om  na  hom  te  luister  nie!  Natuurlik, 
amper  asof  hy  maar  net  gesels,  kom  die  boodskappe 
uit  die  Woord  na  jou,  nugter,  saaklik,  besield,  aktueel 
en  dikwels  met  'n  glimlag  daarby.  Hoe  veelseggend  is 
dit  nie  om  meermale  te  hoor  dat  iemand  sê:  "Vandag 
het  dominee  net  vir  my  gepreek!" 

Ons  is  trots  op  'n  pastoriepaar  wat  tot  buite  die  grense 
van  ons  gemeente  opreg  gerespekteer  word.  Hulle 
word  gerespekteer  omdat  hulle  hulle  dagtaak  met 
toewyding  verrig  en  omdat  hulle  lewens  om  die 
kernbegrip  "liefde"  wentel  - liefde  teenoor  God  en 
naaste  - daarom  is  dit  maklik  om  vir  hulle  lief  te  wees. 
Mag  hulle  nog  lank  vir  Kerk  en  gemeenskap  gespaar 
bly.  Hierdie  skaretjie  sondaars  wil  net  een  woordjie 
aan  hulle  sê:  "Dankie". 


(4394-?) 


Op27  Maart  1 994  is  die  jong  prop.  LJ  van  der  Linde 
-wat  aan  dieeinde  van  die  vorige  jaarsy  studies  voltooi 
het  - deur  sy  broer  te  Magaliesmoot  georden  en  be- 
vestig.  Soos  sy  broer,  ds  Hennie  van  der  Linde,  is  hy  'n 
seun  van  ons  gemeente  uit  die  huis  van  die  mee- 
lewende  gesin  van  ouderling  Jaap  van  der  Linde  en  sy 
vrou,  Nelie.  Hier  is  hy  gedoop,  het  hy  belydenis  van 
geloof  afgelê  en  nou  is  hy  hier  as  deelsorgpredikant 
bevestig. 

Ds  Louw  - so  ken  die  gemeente  hom  - is  onder  andere 
verantwoordelik  vir  'n  deel  van  die  prediking  asook  'n 
gedeelte  van  die  jaarlikse  huisbesoek  en  vir  die  jeug. 
Oral  is  hy  besig  om  sy  merk  te  maak.  So  het  die  jeug 
presteer  deur  die  ringsbybelvasvra,  asook  die  daarop- 


volgende  groter  vasvra  tussen  die  ringe  van  Pretoria  te 
wen.  Met  die  ter  perse  gaan  hiervan  was  hulle  besig 
om  voor  te  berei  vir  'n  landswye  kompetisie. 

Op  sy  stil  en  beskeie  manier  het  hy  gou  die  gemeente 
se  harte  gewen.  Saam  met  ons  het  hy  sy  eerste  tree  as 
geordende  predikant  gegee  en  was  dit  'n  voorreg  om 
te  beleet'  hoe  hy  mettertyd  met  groter  gemak  en  minder 
vlinders  in  die  maag  optree.  Alles  dui  op  'n  mooi 
toekoms  vir  hom  en  ons  is  bly  dat  sy  predikantspaadjie 
hier  by  ons  in  Magaliesmoot  kon  begin. 

Met  die  ter  perse  gaan  van  hierdie  blad  het  Ds  van  der 
Linde  'n  beroep  aangeneem  na  die  kombinasie 
Dordrecht-Queenstown-Aliwal  Noord.  Hy  word  op  3 
September  1 995  aldaar  bevestig. 


Profe^ 7 mev  JH  tfarkhiAÍzen. 


/^lhoewel  prof  Jan  Barkhuizen  net  'n  tyd  lank  as 
preekhulp  in  die  gemeente  geageer  en  veral  aandere- 
dienste  waargeneem  het,  is  hy  en  sy  vrou  Anne,  be- 
sonder  bekend  en  geliefd  onder  gemeentelede.  Die  rede 
daarvoor  hoef  nie  ver  gesoek  te  word  nie.  Hulle  is 
gewone,  plat  op  die  aarde  mense  wat  met  hulle  mooi 
en  innemende  optrede  teenoor  lidmate  maklik  in  harte 
inkruip.  Hulle  het  hulle  verder  deel  van  die  gemeente 
gemaak  deur  aktief  by  bedrywighede  en  funksies  in  te 
skakel.  So  is  dit  vandag  nog.  Daarom  sal  hulle  altyd 
deel  van  die  gemeente  bly. 


Prof  Jan  is  'n  dosent  in  Grieks  aan  die  Universiteit  van 
Pretoria.  Hy  ken  sy  vakgebied  en  het  hom  lankal 
onderskei  as  uitmuntende  leermeester.  Hy  is  ook 
deeltydse  predikant  van  die  Kerk  en  het  waardevolle 
werk  in  die  gemeentes  Wesmoot  en  Hartebeeshoek 
waar  hy  tans  nog  werk,  gelewer.  Veral  in  sy  kerkwerk 
word  hy  ywerig  ondersteun  deur  sy  deugsame  vrou. 

Vir  die  gemeente  Magaliesmoot  was  dit  goed  om  dié 
twee  besondere  mense  te  leer  ken  en  van  hulle  dienste 
gebruik  te  maak. 


Profen  mev  TJJ  Dreyer. 


anweë  die  groei  in  die  gemeente  en  die  ver- 
swarende  werklas  wat  dit  vir  die  voltydse  predikant 
van  die  gemeente  meegebring  het,  het  die  kerkraad  dit 
goedgekeur  dat  daar  op  groter  skaal  van  preekhulp 
gebruik  gemaak  kon  word.  Dit  was  vir  die  gemeente 
'n  blye  dag  toe  prot' Theuns  Dreyer  ingewillig  het  om 
naas  sy  werk  by  die  teologiese  fakulteit  en  in  sy  vorige 
gemeente  Hartebeestpoort,  preekbeurte  in  Magalies- 
moot  waar  te  neem. 

Prof  Theuns  Dreyer  is  die  jongste  van  die  Dreyerbroers 
wat  almal  predikante  van  die  Kerk  is.  Hulle  enigste 
suster  is  met  ds  JH  Naudé,  ook  'n  predikant  van  die 
Kerk,  getroud.  Reeds  op  jeudige  leeftyd  word  dr  Theuns 
Dreyer  deur  die  Kerk  tot  professor  in  Praktiese  Teologie 
benoem.  'n  Taak  waarvoor  hy  uitnemend  geskik  is.  Hy 
is  telkens  deur  die  studente  aangewys  as  die  beste 
dosent  van  die  jaar.  Sy  groot  getal  doktorale  studente 
toon  dat  hy  oor  die  vermoë  beskik  om  'n  liefde  vir  sy 
vakgebied  aan  ander  oor  te  dra.  In  teologiese  kringe 
landwyd  word  sy  bepaalde  kennis  en  insigte  erken  en 
hoog  geag. 


In  die  Kerk  het  prof  Theuns  Dreyer  'n  prominente  figuur 
geword.  Hy  is  tans  visevoorsitter  van  die  Kommissie 
van  die  Algemene  Kerkvergadering  en  dien  op  verskeie 
rade.  Van  sy  nugtere  insig  en  bekwaamheid  word  oor 
'n  wye  terrein  in  die  Kerk  gebruik  gemaak. 

Dit  is  egter  veral  as  prediker  dat  prof  Dreyer  uitmunt. 
Die  wyse  waarop  hy  die  Woord  verkondig,  bring  die 
luisteraar  onder  die  indruk  daarvan  dat  hy  geroepe 
dienskneg  van  die  Heer  is,  wat  hom  ten  volle  aan  sy 
verkondigingstaak  wy.  Juis  daarom  was  dit  vir  Magalies- 
moot  se  lidmate  so  'n  groot  vreugde  en  voorreg  om  na 
sy  verkondiging  te  kon  luister.  Die  agting  en  respek 
wat  teenoor  hom  gekoester  word,  is  groot. 

Prof  Dreyer  is  getroud  met  Marthie,  dogter  van  ds  en 
wyle  mev  WP  van  der  Merwe.  Sy  is  'n  bekwame  pas- 
toriemoeder  en  ondersteun  prof  Theuns  tans  in  sy 
belangrike  en  veeleisende  taak  in  die  Kerk.  Hulle  enigste 
seun  Thomas,  het  vanjaar  met  sy  teologiese  studies  be- 
gin.  Die  Dreyer-gesin  neem  'n  belangrike  plek  in  die 
harte  van  die  gemeentelede  van  Magaliesmoot  in. 


Om  seuns  uit  die  gemeente  in  die  predikantsamp  te 
sien,  is  vir  enige  gemeente  'n  voorreg  en  'n  trots.  Vyf 
gemeenteseuns  het  in  die  loop  van  25  jaar  predikante 
van  die  Kerk  geword. 

Twee  seuns  van  Daan  en  Kink  van  Zyl,  Piet  en  Sampie, 
twee  van  Jaap  en  Nelie  van  der  Linde,  Hennie  en  Louw 
en  een  van  Ben  en  Isabel  van  Greunen,  Johan,  het  hulle 
as  predikante  van  die  Kerk  bekwaam. 

Hennie  Breedt  wat  vir  jare  op  die  kerkraad  gedien  het, 
lid  was  van  verskeie  kommissies  en  die  Advieskom- 
missie  en  kategeet  van  die  voor-  en  finalejaar  katkisante, 
het  sy  teologiese  studies  aan  Unisa  begin,  maar  na  twee 
jaar  sy  betrekking  bedank  en  voltyds  aan  die  Univer- 
siteit  van  Pretoria  verder  studeer. 

Almal  staan  tans  in  voltydse  bediening  in  gemeentes 
van  die  Kerk. 

Dr  PJ  (PietJ  van  Zyl,  georden  in  November  1981,  is 
tans  predikant  in  Klerksdorp-Doringkruin.  Hy  behaal 
in  1995  sy  doktorsgraad  in  die  Praktiese  Teologie. 


ivi  die 

Ds  JP  (Johan)  van  Greunen,  georden  in  Mei  1987, 
is  tans  predikant  in  Stoffberg/Roossenekal. 

Ds  HT  (Hennie)  van  der  Linde,  georden  in  Maart 
1 992,  is  tans  predikant  in  Carletonville-Wes. 

Ds  HJM  (Hennie)  Breedt,  georden  in  Februarie  1 993, 
is  tans  predikant  in  Kimberley. 

Ds  U (Louw)  van  der  Linde,  georden  in  Maart  1 994, 
is  tans  predikant  in  Magaliesmoot  (deeltyds). 

Ds  S(Sampie)  van  Zyl  georden  in  1993,  is  tans 
predikant  in  Brits. 

Ds  Johan  van  Greunen  se  vrou  Mariaan  is  ook  predikant 
van  die  Kerk  en  is  ook  deeltyds  aan  Stoffberg/Roos- 
senekal  verbonde. 

Ds  Ronel  Eckard  is  ook  in  'n  sekere  sin  aan  die  gemeen- 
te  verbonde.  Haar  ouers  het,  nadat  sy  afstudeer  het, 
lidmate  van  Magaliesmoot  geword.  Sy  is  getroud  met 
ds  Eddie  Eckard  en  hulle  is  albei  werksaam  in  die 
gemeente  Elandspoort. 


2)o^veÍe}vae  vovw  ciíe  eewáfo ýave 


Marlize  Ifiotha.  Michiel  tsterhuijse  (metglas)  en 
EiAnazida  Qrobbelaar. 


Cindie  Cjrobbelaar.  Christiaan  tsterhuyse,  Marinda  h>otha, 
en  Janie  Robbertse  (sit  voor). 


N a 'n  bestaan  van  vyf  en  twintig  jaar  is  dit  interessant 
om  die  doopregister  na  te  slaan.  As  daar  by  die  eerste 
drie  jaar  van  die  gemeente  se  bestaan  volstaan  word, 
word  die  name  van  'n  aantal  lidmate  wat  tans  nog  in 
die  gemeente  woonagtig  is,  opgemerk.  Michiel 
Esterhuyse  was  die  eerste  dopeling  van  twee  wat  op  2 
Mei  1971  gedoop  is.  Op  6 Junie  1971  is  Eunanda 
Grobbelaar  gedoop.  Met  haar  doop  was  daar  die 
oggend  nie  'n  doopbakkie  met  water  nie  en  prof  FJ  van 
Zyl  neem  sonder  meer  sy  glas  met  drinkwater  en  doop 
daarmee.  Na  afloop  van  die  diens  het  haar  pa,  diaken 
Coert  Grobbelaar,  die  glas  as  'n  aandenking  kom  vra. 


Dit  is  vandag  nog  in  hulle  besit  en  word  op  die  foto 
deur  Michiel  vasgehou. 

Gedurende  1 972  is  Marlize  Botha,  Pieter  van  der  West- 
huysen,  Fanie  Robbertse  en  Martin  Bothma  gedoop.  In 
1973  het  Marinda  Botha,  Lindie  Grobbelaar  en  die 
tweeling,  Stephanie  en  Riana  van  Vuren  aan  die  beurt 
gekom. 

Dis  voorwaar  besonders  om  na  25  jaar  te  ervaar  dat 
van  die  eerste  dopelinge  nou  ywerige  lidmate  en 
kerkraadslede  is. 


mxum  oulÁoa  ^adward 


I n die  geskiedenis  van  sekerlik  elke  gemeente  is  daar 
lidmate  wat  miskien  nooit  op  die  kerkraad  gedien  het, 
of  hulleself  nooit  sterk  op  die  voorgrond  gestel  het  nie, 


of  nie  so  lank  in  die  gemeente  vertoef  het  nie,  maar  wat 
tog  onthou  sal  word  en  aan  die  geskiedenis  van  die 
gemeente  gekoppel  sal  bly. 


Voor:  Lenie  Schoeman,  ^Joop  LJrown,  Koot  gotka,  Jred  en  Serah  PaLjmter. 

Agter.  Hannes  Schoeman,  SanetStraass,  Willem  en  Tinie  Nel. 


Sulke  mense  is  Hannes  en  Lenie 
Schoeman.  Alhoewel  Hannes  slegs 
vir  'n  kort  rukkie  voor  sy  vertrek  op 
die  kerkraad  gedien  het,  was  hy  altyd 
gereed  om  te  dien  en  te  help.  Sy  hand 
was  altyd  ruim  oop,  watter  projek 
ookal  aangepak  word.  By  die  oprig 
van  elke  gebou  het  hy  naas  baie 
ander  hulp  wat  verleen  is,  alle 
pleisterstene  geskenk. 

Daan  en  Joey  Jacobs  sal  ook  altyd  aan 
die  gemeente  gekoppel  bly.  Nie  net 
die  ruim  skenkings  ten  opsigte  van 
die  bouprojekte  nie,  maar  veral  hulle 
positiewe  gesindheid  en  belangstel- 
ling  in  al  die  fasette  van  die  gemeen- 
te  en  Kerk  se  werk,  was  opvallend. 
Sy  belangstelling  in  die  jeug  het  by 
geleentheid  daartoe  gelei  dat  hy  aan 
hulle  'n  kombi  geskenk  het. 


Daan  en  ^joeg  'Jacobs. 


Thinus  en  Judith  Klaasee  het  met  hulle  besondere  werk 
oor  'n  hele  aantal  jare  hulle  name  in  die  gemeente- 
geskiedenis  verewig.  Pligsgetrouheid,  betroubaarheid  en 
netheid  is  die  fondament  van  hulle  lewens.  Judith  was 
die  eerste  administratiewe  beampte  van  Magaliesmoot 
en  het  'n  standaard  met  haar  werk  gestel  wat  nie  maklik 
geëwenaar  kan  word  nie.  Thinus  het  vir  'n  tydperk  as 
kolporteur  diens  gedoen  naas  sy  diakenswerk.  Hulle  albei 
was  goud  werd  rondom  die  reël  en  hou  van  die  jaarlikse 
basaar. 

Fred  en  Serah  Paynter  het  nie  lank  in  die  gemeente  vertoef 
nie,  maar  tog  het  hulle  van  meet  af  aan  getoon  dat  hulle 
leiersfigure  is  en  die  Heer  en  sy  kerk  liefhet. 

Daar  sou  nog  veel  meer 
van  die  geliefde  lidmate 
genoem  kan  word  soos  die 
immergroen  tant  Miem 
Robbertse  en  tant  Sophie 
Blignaut,  oom  Hannes  en 
tant  Miemie  du  Plessis, 
Wilco  en  Naomi  Smit, 
Dries  en  Tokkie  Pretorius, 
Faan  en  Baby  Kruger,  Ben 
en  Isabel  van  Greunen, 
Willie  en  Susan  Smith  en 
oom  Henry  en  tannie  Gé- 
nie  Grobbelaar. 


Tkinas  en  Jadith  Klaasee. 


'LantMiem  Hobbertse. 


IM/ 


ew/ 

axxyrts 


\Daar  is  'n  aansienlike  getal  lidmate  wat  ononderbroke 
die  volle  25  jaar  in  die  gemeente  woonagtig  is.  Met 
die  neem  van  die  foto  was  daar  ongelukkig  'n  aantal 
afwesig. 

I Van  hulle  is  onder  meer  Albert  en  Giel  du  Preez,  Adri 
/ Botha,  Dawie  Coetzee,  Cilie  en  Gary  Horn,  Klasie  van 
/ Vuren,  Gerty  Korb,  Thys  en  Babs  Calitz,  Mart  Bothma, 
Pieta  Jackson,  Frik  en  Joey  Oosthuizen. 

Die  staatmaker  lidmate  wat  die  volle  vyf  en  twintig 
jaar  meegemaak  het,  het  op  verskeie  terreine  leiding 
gegee.  Daar  kan  onder  meer  genoem  word  dat  Piet  en 


Pattie  van  der  Merwe  vir  jare  die  kosterswerk  doen,  en 
Chris  von  Wielligh  vir  jare  as  skriba  ageer  het,  Hannes 
Botha  vir  jare  die  kassierswerk  doen,  Pieter  van  der 
Westhuysen  vir  al  die  jare  lid  van  die  Finansiële-  en 
Advieskommissie  is,  Nic  en  Lettie  Stoop  as  kassier  en 
registrasieskriba  onderskeidelik  vir  jare  diens  gelewer 
het.  Onder  die  jonger  geslag  is  daar  ook  leiding- 
gewende  t'igure.  Chris  Móller  en  Mauritz  von  Wielligh 
is  onderskeidelik  skriba  en  vise-skriba  en  Coert  en  Sally 
Grobbelaar  wateintlik  ook  nog  jonk  is,  is  onlosmaaklik 
aan  die  kategese  verbonde.  So  sou  elkeen  op  die  foto 
uitgesonder  kon  word. 


/ Igter : C Qwbbe\aar.  7 da  Plessis,  C tsterhuyse.  7 fcobbertse.  PQ  vd  Westhuysen,  M <Ae  Villiers.  Ct/I  Móller.  JLP 

Ifiotha,  CQM  von  Wielligh,  N Stoop.  77  veA  Linde 

JVliddel:  S Cjrobbelaar.  R vd  Westhuysem.  M fcobbertse.  Lj  Coetzee,  AS  du  Plessis,  E de  Villiers,  HPv/larde,  /?7 
Ifireytenbach,  Sf  tfreytenbach,  1$  vNiekerk,  CQM  von  Wielligh.  S ^ansen,  K Jansen,  !$  Esterhugse,  L Stoop.  N vd  Linde. 
Voor:  T de  tfruyn,  W de  brugn.  Q v Aarde,  SCM  vd  Merwe,  PQ  vd  merwe,  M von  Wielligh.  7 Qouws,  M Qouws. 


éulmcde 


'n  Vj  root  aantal  lidmate  wat  reeds  die  60  jaar  merk 
oorgesteek  het,  verskyn  op  die  foto.  Ongelukkig  kon 
almal  nie  teenwoordig  wees  nie. 

Daar  word  onder  meer  gedink  aan  Cilie  Horn,  David 
en  Dollie  Jacobs,  Thys  en  Babs  Calitz,  Okkert  Coertze, 
Joyce  Moolman,  Arnold  Vorster,  Bettie  Pieterse,  Hannie 
Schoeman  en  Frik  Oosthuizen. 

Alhoewel  heelwatvan  die  seniorlidmate  nieopdiefoto 
verskyn  nie,  bly  hulle  die  trots  van  Magaliesmoot.  In 
baie  opsigte  is  dit  hulle  wat  baanbrekerswerk  gedoen 


het.  Met  hoeveel  ywer  en  oorgawe  het  hulle  nie  gewerk 
om  die  gemeente  te  laat  groei  en  vooruit  te  laat  gaan 
nie. 

Groot  en  belangrike  bydraes,  fisies  en  materieel,  is 
gelewer  deur  mense  soos  Manie  en  Engela  de  Villiers, 
Willie  en  Tina  de  Bruyn,  Vos  en  Griet  van  Aarde,  Koot 
en  Sue  Jansen,  Andries  en  Tollie  Breytenbach  en  Harrie 
en  Lourie  Havenga.  'n  Mens  sou  amper  nie  kan 
uitsonder  nie.  Hoe  jammer  tog  dat  sulke  lidmate  moet 
oud  word.  Aan  hulle  is  groot  dank  verskuldig. 


Agter:  H tfotes,  D prinsloo,  M de  Villiers.  C von  Wielligh,  H Havenga.  K Jansen,  ^Steenkamp, 

K Steemkamp. 


Middel:  W de  Arugn,  A fíotes,  £ Havenga,  Q v Aarde,  HP  v Aarde,  A^  tfreytenk/ach.  QSP  Pregtenhach, 
M von  Wielligh,  AvNiekerk,  p Piekert,  P Piekert,  S ^Jansen,  7 Qouws. 

Voor:  T de  P>rugn,  H Kachelhoffer,  H Itfotes,  SCM  vdMerwe,  PJ  vdMerwe,  A Visagie,  C Visagie,  M Qouws. 


e^i  wndew  Áemiííeeú- 


^O&yÁrecacJ — (S ^tccjrJeráJec/e  úfoecL  oýi  die  JiewJeyciacl 


By  die  afstigting  van  die  gemeente  in  1970  met  298 
belydende  lidmate,  is  13  wyke  ingedeel  waarvan  slegs 
twee  in  die  Schoemansvillegebied  was.  Cedurende  1 995 
is  daar  640  belydende  lidmate  wat  in  40  wyke  ingedeel  is 
waarvan  20  wyke  in  die  Schoemansville  gebied  is. 

Van  die  kerkraadslede  wat  met  afstigting  in  die  1 3 wyke 
verkies  is,  het  slegs  Pieter  van  der  Westhuysen  en  Albert 
du  Preez  die  volle  25  jaar  ononderbroke  gedien.  Hannes 
Botha  en  Jaap  van  der  Linde  het  albei  vir  'n  kort  periode 
hulle  dienstermyn  onderbreek.  Tog  tel  hulle  in  1 995  steeds 
onder  die  vier  stigterslede  op  die  kerkraad.  Hierdie  vier 
ouderlinge  het  dwarsdeur  hulle  dienstyd  in  alle  opsigte 
hulle  plekke  volgestaan. 

Pieter  van  der  Westhuysen  het  diep  spore  in  die  geskie- 
denis  van  die  gemeente  getrap.  Met  sy  mooi  persoonlik- 
heid  en  uitstaande  sprekerstalent  was  hy  normaalweg  die 
persoon  wat  die  gemeente  verteenwoordig  het  en  by  ge- 
meentelike  geleenthede  die  woord  gevoer  het.  Hy  het  hom 
altyd  meesterlik  van  sy  taak  gekwyt.  Sy  taak  as  ouderling 
het  hy  voortreflik  uitgevoer.  Hy  was  onder  meer  jeugouder- 
ling,  lid  en  voorsitter  van  die  Advieskomitee  en  het  ook 
op  verskillende  boukommissies  gedien.  Sy  talente  as 
kunstenaar  is  oral  in  die  Kerk  waarneembaar.  Die  skets 
van  die  kerkgebou  op  Kameeldrift  pryk  sedert  1971  oral 
op  gemeentelike  tydskrifte,  briefhoofde,  geleentheid- 
kaartjies,  kalenders,  briefhoofde  en  veel  meer.  Sy  karika- 
tuursketse  van  veral  kerkraadslede,  gebeurtenisse  in  die 
gemeente,  strooibi Ijette  vir  basaars  en  sportgebeure,  was 
deur  die  jare  iets  besonders.  Die  sgraffitopanele  in  die 
voorportale  van  die  twee  kerke  is  sy  meesterstukke. 


AJbert  du  Preez  wat  vir  24  jaar  as  diaken  gedien  het,  is 
tans  jeugouderling.  Hy  was  bykans  deurlopend  'n  kate- 
geet,  vir  jare  voorsitter  van  die  diakensvergadering  en  lid 
van  die  Advieskommissie. 

Hannes  Botha  was  in  die  loop  van  die  vyf  en  twintig 
jaar  vir  'n  tydperk  deur  die  Staatsdepartement  in  wie  se 
diens  hy  gestaan  het,  na  Ondangwa  in  die  Caprivi  gese- 
kondeer,  maar  tog  het  hy  nie  amptelik  verhuis  nie.  As  eerste 
skriba  vir  registrasie  het  hy  tot  1 976  gedien.  Hy  wasdaarna 
kategesehoof.  Na  sy  terugkoms  in  die  gemeente  word  hy 
verkies  as  jeugouderling.  Die  taak  verrig  hy  tot  in  1 981 . 
In  1982  is  hy  verkies  as  kassier.  As  nougesette  en  pligs- 
getroue  kassier  met  'n  rustige  geaardheid  dien  hy  reeds 
vir  dertien  jaar.  Volgens  mej  Venter,  hoof  van  die  Interne 
Oudit  van  die  Kerk,  was  Hannes  se  boeke  die  afgelope 
1 0 jaar  op  die  eerste  werksdag  van  die  nuwejaar  ingedien 
vir  oudit.  Voorwaar  'n  prestasie  wat  nie  maklik  geëwenaar 
sal  word  nie. 

Jaap  van  der  Linde  was  ook  gedurende  die  25  jaar  vir  3 
jaar  buite  die  gemeente  woonagtig.  As  ouderling  het  Jaap 
deur  die  jare  'n  voortreflike  voorbeeld  gestel  hoe  die 
ouderlingwerk  na  behore  gedoen  moet  word.  Hy  was 
jeugouderling  vir  'n  aantal  jare  en  ook  met  dié  werk  het 
hy  hom  onderskei.  Aangesien  hy  die  afgelope  paar  jaar 
gedurende  die  week  meesal  uitstedig  is,  kan  sy  bruik- 
baarheid  nie  ten  volle  benut  word  nie.  Vir  hom  en  sy  vrou 
spreek  dit  boekdele  dat  albei  hulle  seuns  predikante  van 
die  Kerk  is  en  hulle  enigste  dogter  met  'n  predikant  van 
die  Kerk  getroud  is. 

Chris  Esterhuyse,  Coert  Grobbelaar  en  Johan  Roos  is 
in  die  loop  van  die  eerste  bestaansjaar  van  die  gemeente 
as  diakens  verkies.  Met  die  loop  van  tyd  is  aldrie  as 


ouderlinge  verkies.  Piet  van  der  Merwe  was  van  die 
begin  af  'n  ouderling.  Hierdie  vier  dien  ononderbroke 
vir  ongeveer  24  jaar. 


Johan  fóoos,  Pietvan  derMerwe,  Chhs  tsterhuyse  en  CoertCjrobbelaar. 


Twintig  jaar  diens 

Joe  Robbertse,  Pot  Fernandes  en  Fred  Brown  het  aldrie 
bykans  20  jaar  ononderbroke  diens,  eers  as  diakens  en 
tans  as  ouderlinge.  Arnold  Vorster  en  Skip  Scheepers 
ressorteer  ook  onder  hierdie  groep  maar  hulle  het  met 
onderbrekings  gedien. 

Langer  as  tien  jaar  op  die 
kerkraad 

Callie  Smit,  Henri  Verrips,  Thys  Kachelhoffer,  Bommel 
Pretorius,  Ben  van  Staden,  Raymond  Preiss,  Johan 
Barnard  en  Louis  Fernandes,  het  almal  'n  skof  van  meer 
as  1 0 jaar  op  die  kerkraad  voltooi. 

Veteraan  kerkraadslede  wat  reeds 
verhuis  het 

Daar  is  verskeie  kerkraadslede  wat  intussen  reeds  ver- 
huis  het,  maar  wat  'n  groot  bydrae  tot  die  opbou  van 
die  gemeente  gelewer  het  en  wat  nog  'n  lewende 
belangstelling  in  die  wel  en  weë  van  die  gemeente  toon. 


Hulle  word  nog  van  tyd  tottyd  by  eredienste  en  funksies 
opgemerk. 

In  hierdie  kategorie  ressorteer  Willem  Nel  wat  vir  10 
jaar  as  ouderling  gedien  het;  Fanie  Potgieter  wat  vir 
18  jaar  as  ouderling  en  kategeeet  by  die  finale-  en 
voor-finalejaar  katkisante  uitmuntende  werk  gedoen 
het;  Koot  Botha  wat  vir  bykans  20  jaar  as  ouderling  en 
15  jaar  op  die  Advieskommissie  gedien  het.  Vir  13 
jaar  was  hy  voorsitter  van  die  kommissie.  Hy  het  die 
gemeente  ook  telkens  by  die  Algemene  Kerkverga- 
derings  verteenwoordig  en  as  ouderlinglid  op  die  Kom- 
missie  van  die  Algemene  Kerkvergadering  gedien;  Joop 
Brown  wat  ongeveer  20  jaar  as  ouderling,  kategeet, 
kategesehoof  en  jeugouderling  gedien  het.  As 
bou-inspekteur  het  hy  waardevolle  werk  by  al  die 
gemeentelike  bouprojekte  gelewer.  Hy  het  die 
hoeksteen  van  die  saal  en  die  Schoemansdal  kerkgebou 
geskenk. 

Willie  Smith,  Faan  Kruger  en  Dries  Pretorius  het  aldrie 
vir  meer  as  1 5 jaar  gedien. 

Die  toelating  van  die  vrou  tot  die  kerklike  amp,  het 
spoedig  in  feitlik  elke  gemeente  van  die  Kerk  inslag 
gevind.  Tog  het  dit  nie  gou  in  Magaliesmoot  gebeur  nie. 

Die  eerste  vroue  diakens  is  in  1 985  verkies  maar  nie  een 
wou  aanvaar  nie,  blykbaar  omdat  die  gedagte  van 
vrouens  op  die  kerkraad  op  daardie  tydstip  nog  nie  by 
gemeentelede  byval  gevind  het  nie.  Gedurende  1989 
word  die  eerste  drie  vroue  Yvonne  Coetzee,  Yvonne 


Barnard  en  Adama  du  Preez  bevestig  en  daarna  volg 
verskeie  ander. 

Die  eerste  en  enigste  vrou  as  ouderling,  Martie  Swan, 
word  in  1994  bevestig. 

Tans  (1 995)  dien  tien  vroue  as  diakens  en  een  as  ouder- 
ling.  In  Magaliesmoot  het  die  vrou  in  die  amp  gekom 
om  te  bly. 


Martie  Swan,  Adama  du  Preez.  ijvo/me  Coetzee  en  ijvonne  Ijjamard. 


Cjedurende  die  vyf  en  twintig  jaar  is  daar  'n  aantal 
staatmaker  kerkraadslede  oorlede.  Reeds  in  die  vroeë 
bestaansjare  van  die  gemeente  in  1 973,  is  Frikkie  FHorn 
oorlede.  Hy  sal  saam  met  sy  vrou  Nen  wat  in  1990 
oorlede  is,  onthou  word  as  dié  lidmate  wat  Magalies- 
moot  finansieel  op  die  been  gehelp  het.  Hans  Bothma 
(1 981 ),  Willie  Smit  (1 987)  en  Hendrik  du  Preez  (1 988) 
was  ook  drie  stigterslede  wat  diep  spore  in  die  gemeente 
getrap  het.  Die  wysheid  van  die  grysheid  was  by  hulle 
'n  ware  gesegde.  Met  groot  ontsag  is  na  hulle  opgesien 
en  hulle  voorbeeld  en  leiding  is  hoog  aangeslaan.  Aldrie 
is  diep  in  hulle  tagtigs  oorlede.  Groot  hartseer  is  ervaar 


by  die  skielike  afsterwe  van  drie  middeljarige  ouder- 
linge,  wat  aldrie  ook  vir  'n  tydperk  as  diakens  gedien 
het.  Lou  Bothma  (1 986)  en  John  Korb  (1 988)  is  altwee 
onverwags  aan  hartaanvalle  oorlede  en  Kleintjie  Kleyn- 
hans  en  sy  vrou  is  in  1985  opslag  dood  in  'n  motor- 
ongeluk. 

Alhoewel  hierdie  manne  heengegaan  het,  sal  hulle 
voorbeeld  van  opoffering  ter  wille  van  die  gemeente, 
liefde  vir  hulle  Kerk  en  'n  onwrikbare  geloof  in  die 
Heer  van  die  Kerk,  altyd  in  die  geskiedenis  van  die 
gemeente  ingegrafeer  staan. 

Kerkraad  1995  (vervolg)  /Igter:  HA  du  Ptreez,  CjJ  Smith.  HP  Voster,  AH  tfenade,  C Jourie. 
Middel:  N tfireytenbach,  A le  ICoax.  DJ  Krager.  HP  vd  AJalt.  J Stegn.  MJ  Kachelhoffer,  CJM  von  Wielligh. 
Voor:  CWC  (Jrown.  PJ  Riekert.  HDH  hjooysen.  MJM  tjoogsen.  HJ  tjrown. 


Cjedurende  die  feesjaar  vanjaar  is  daar  'n  aantal  lid- 
mate  wat  almal  vir  meer  as  1 0 jaar  op  die  kerkraad  gedien 
het,  maar  tans  rustend  is.  Martiens  Gouws  en  Chris  von 
Wielligh  het  albei  ononderbroke  tot  1 990  as  ouderlinge 
gedien.  Martiens  het  weens  swak  gesondheid  bedank 
en  Chris  von  Wielligh  het  uitgetree,  aangesien  hy  meesal 
op  sy  bosveldplaas  doenig  is. 

Nic  Stoop  het  vanaf  1 971  vir  vier  jaar  as  diaken  en  daarna 
tot  1 981  as  ouderling  gedien.  Gedurende  daardie  periode 
was  hy  vir  twee  jaar  skriba  vir  registrasie  en  'n  verdere 


twee  jaar  kassier.  Hy  was  vanaf  1971  tot  1991  op  die 
Finansiële-  en  Advieskommissie.  Hy  het  verder  op  ver- 
skeie  boukommissies  gedien  en  was  ook  bykans  deur- 
gaans  as  sekretaris  aangewys. 

Korff  Pieterse,  Frik  Oosthuizen,  Bertie  Muller,  Vos  van 
Aarde,  Jannie  du  Plessis,  Kobie  Fourie,  Johan  White  en 
Eugene  Grobbelaar  tel  onder  meer  onder  hulle  wat  langer 
as  1 0 jaar  diens  gedoen  het. 

Op  die  foto  verskyn  sommige  van  hulle. 


Agter:  Mike  Kern.  Korff  pieterse.  Neels  vNiekerk.  Hendrg  Heanis.  Hennie  v Wgk.  Tom 
Opperman.  Johan  White,  Nic  Stoop.  Voor:  Koot  Jansen.  Chris  von  Wielligh,  Ljvonne  Coetzee. 
Martiens  Qouws.  Dirk  Prinsloo. 


m&ewclewe  vew^avlew^^ 


Dit  is  nie  elke  gemeente  beskore  dat  'n  ouderling  of 
predikant  van  die  gemeente  as  lid  van  die  Kommissie 
van  die  Algemene  Kerkvergadering  kan  dien  nie. 

Die  gemeente  Magaliesmoot  was  bevoorreg  om  ge- 
durende  die  eerste  25  jaar  van  sy  bestaan  twee  ouder- 
linge  te  hê  wat  sitting  as  lede  van  die  Kommissie  van 
die  Algemene  Kerkvergadering  geneem  het.  Oudl  JP 
(Koot)  Botha  is  in  1986  as  sekunduslid  verkies  en  ge- 
durende  die  termyn  word  hy  'n  volwaardige  lid  tot 
1989.  Oudl  PJ  (Paul)  Riekert  is  in  sy  vorige  gemeente 
Potchefstroom-Noord  van  1989-1992  'n  primuslid  en 
weer  vanaf  1992-1995  as  'n  ouderling  van  Magalies- 
moot  ook  'n  primuslid  op  die  Kommissie  verkies. 


In  die  Ring  van  Pretoria-Noord  het  ons  leraars,  dr  SP 
Pretorius  van  1 982-1 988  as  skriba  en  vanaf  1 988-1 989 
as  voorsitter  en  ds  WJ  Steyn  vanaf  1 990-1 993  as  skriba 
van  die  ringskommissie  geageer. 

Op  dieselfde  ringskommissie  het  oudl  CJM  von  Wielligh 
vanaf  1 973-1 990,  oudl  HHM  Verrips  vanaf  1991-1 995 
en  oudl  BJ  van  Staden  van  1 994-1 995  as  ouderlinglede 
gedien. 

Dr  SP  Pretorius  was  vanaf  1 991  Skriba  en  vanaf  1 992 
beklee  hy  die  pos  van  Sekretaris  van  die  Kommissie 
van  die  Algemene  Kerkvergadering. 


Voor  pj  Riekert,  JP  fíotha,  CJM  von  Wielligh  Agter  HHM  Vemps  en  hfj  van  Staden. 
Unlas  Ds  l AFJ  Steyn  (l  'mks)  en  díSP  Pretorias. 


IProfPS  Dreyer. 


Prof  PS  Dreyer  is  reeds  vir  langer  as 
veertig  jaar  ouderlinglid  van  die 
Kommissie  van  die  Algemene  Kerk- 
vergadering.  Geen  ouderling  of  pre- 
dikant  van  die  Kerk  het  langer  as 
prof  Dreyer  op  die  Kommissie  ge- 
dien  nie. 

By  die  afgelope  Algemene  Kerkver- 
gadering  in  Junie  1995  is  hy  vir  'n 
verdere  termyn  van  drie  jaar  verkies. 
Die  gemeente  is  inderdaad  trots  op 
hom. 


Voor:  WjNel,  MH  von  Wielligh.  CjM  vom  Wieiligh,  jCP  i$otha  en  Pj  van  Staden  Agter:  j White,  9 White. 
CSmith,  9 Padenhorst,  CStoop,  j 'N  Stoop.  SJnlas:  j Klaasee 


D ie  bediening  deur  ampsdraers  speel  'n  belangrike  rol 
in  die  geskiedenis  van  'n  gemeente.  Met  dankbaarheid 
en  erkenning  moet  gesê  word  dat  die  werk  van  die  kerk 
daarsonder  veel  armer  sou  wees. 

Sedert  afstigting  in  Januarie  1971  het  CJM  (Chris)  von 
Wiellighdieskribaathanteertotin  1990.  In  hierdie  bykans 
twintig  jaar  was  hy  in  baie  opsigte  die  siel  van  die 
gemeente.  Die  helfte  van  sy  dienstermyn  het  verloop 
sonder  die  bediening  van  'n  voltydse  predikant.  Alle 
organisasie  rondom  eredienste,  vergaderings,  finansies, 
en  dies  meer,  is  deur  hom  behartig.  Die  groei  en  ont- 
wikkeling  van  die  gemeente  rondom  geestelike  bear- 
beidingen  bouprojekte  het  hy  absoluut  op  die  hartgedra. 
Die  finansiële  berekenings  wat  inkomste  en  uitgawe  betref 
en  wat  die  vooruitgang  en  groei  van  die  gemeente  weer- 
spieël  het,  is  gereeld  deur  hom  gedoen  en  aan  die  kerk- 
raad-  en  gemeentevergaderings  voorgehou. 

Na  sy  uittrede  in  1990  is  die  skribaat  aan  oudl  BJ  (Ben) 
van  Staden  toevertrou.  Hy  het  die  werk  gedoen  tot  in 
1 995  en  hom  goed  van  sy  taak  gekwyt. 

Vanaf  Junie  1995  beklee  CEA  (Chris)  Móller  die  skribaat 
metCJM  (Mauritz)  von  Wielligh  as  hulpskriba.  Die  gedagte 
was  juis  om  skribas  vir  albei  gedeeltes  van  die  gemeente 
daar  te  stel  met  die  oog  op  toekomstige  afstigting. 

WJ  (Willem)  Nel  was  die  eerste  kassier  vanaf  die  stigting 
van  die  gemeente  tot  Februarie  1 980.  JN  (Nic)  Stoop  het 
die  taak  by  hom  oorgeneem  tot  Desember  1 981  en  vanaf 


die  datum  tot  in  1 995  het  JLP  (Hannes)  Botha  die  finansies 
behartig.  Ben  van  Staden  is  verkies  om  vanaf  Junie  1 995 
as  hulpkassier  op  te  tree  om  sake  in  die  Schoemansville 
gebied  te  hanteer. 

Die  werk  van  die  skriba  vir  registrasie  is  vanaf  die  ont- 
staan  van  die  gemeente  deur  Martie  von  Wielligh  behar- 
tig.  Na  afstigting  het  sy  uit  die  lidmaatregister  van  die 
moedergemeente  Wesmoot,  wat  ook  tevore  grotendeels 
deur  haar  bygehou  is,  die  name  van  al  die  lidmate  wat 
na  afstigting  by  Magaliesmoot  ingeskakel  het,  oorgeskryf. 
Daarna  het  sy  'n  opname  gemaak  van  al  die  ontbrekende 
attestate  en  met  groot  noukeurigheid  die  gegewens 
bekom. 

JLP  (Hannes)  Botha  was  die  eerste  amptelike  skriba  vir 
registrasie  tot  in  1976.  JN  (Nic)  Stoop  het  die  taak  by 
hom  oorgeneem  tot  aan  die  begin  van  1980.  Sy  vrou 
Lettie  het  weer  na  hom  die  werk  verrig  tot  Desember 
1981.  Vanaf  1982  tot  Mei  1985  het  Johan  White  en  sy 
vrou  Ina  die  taak  behartig.  Hierna  is  die  werk  deur  die 
voltydse  administratiewe  beampte,  Judith  Klaasee, 
oorgeneem. 

Die  pos  van  administratiewe  beampte  is  in  Mei  1985 
geskep  en  Judith  Klaasee  was  die  eerste  persoon  wat  in 
die  pos  aangestel  is.  Sy  beklee  dit  tot  in  Oktober  1 993  en 
word  opgevolg  deur  Christa  Smith  tot  Februarie  1995, 
en  Irene  Badenhorst  wat  dit  tans  nog  beklee.  Aldrie  die 
dames  is  lidmate  van  die  Kerk. 


h/\et  afstigti ng  in  1971  is  CJM  (Chris)  von 
Wielligh  deur  die  kerkraad  as  skriba  verkies. 
Hy  het  die  pos  ononderbroke  tot  Mei  1990 
beklee.  Sy  eggenote  Martie  is  terselfdertyd  as 
sekretaris  van  die  NHSV  verkies,  'n  taak  wat  sy 
vir  agt  jaar  tot  in  1 979  verrig  het.  In  die  feesjaar 
(1995)  is  CJM  (Mauritz)  von  Wielligh,  jongste 
seun  van  Chris  von  Wielligh,  verkies  as  vise- 
skriba,  met  opdrag  om  die  pligte  as  skriba  by 
die  Kameeldriftgedeelte  van  die  gemeente  te 
behartig,  terwyl  Chris  Móllerdie  skribaat  van  die 
Schoemansvillegedeelte  behartig. 

Die  pligte  van  sekretaris  van  die  NHSV  word 
vanaf  1994  deur  Hesté  von  Wielligh,  eggenote 
van  Mauritz  von  Wielligh,  behartig. 

Die  kinders  volg  in  die  voetspore  van  hulle  ouers. 
Mag  hulle  lank  en  getrou  arbei  soos  hulle  ouers. 


(Orre/h/e  yedui'eju/e  d/e 
ewi  /ta/n//^ ýascan 


Cjemeentesang  en  orrelbegeleiding  is  'n  integrale  deel  van 
Hervormde  eredienste.  Juis  daarom  word  saam  met  die  oprig 
van  'n  nuwe  kerkgebou  die  installering  van  'n  orrel  as  eerste 
projek  beplan.  Die  orrelis  is  van  wesenlike  belang  vir  netjiese 
en  hartlike  gemeentesang.  Magaliesmoot  het  nog  altyd  die 
afgelope  25  jaar  oor  bekwame  mense  in  dié  verband  beskik. 


Klavierbegeleiding  is  vanaf  Januarie  1971  totdat  die  nuwe 
orrel  in  die  kerkgebou  in  Augustus  1978  ingebruik  geneem 


tlize  en  Abrie  riïuys,  Martie  von  Wieiiigh.  Unlas  Sandra  Smith 


is,  deur  Martie  von  Wielligh  by  alleeredienste 
in  die  skoolsale  en  op  die  orrel  in  die  Kapel 
by  Meerhof,  waargeneem.  Martie  het  hierna 
nog  steeds  die  klavierbegeleiding  by  die  aand- 
dienste  in  die  Hoërskoolsaal  te  Hartbeespoort 
tot  Desember  1 981  waargeneem,  waarna  mev 
H Combrinckdietaak  behartig  hettot  in  1985. 

As  gemeente-orrelis  wat  begeleiding  in  die 
kerkgebou  te  Kameeldrift  waargeneem  het,  het 
Elfriede  Pretorius  vanaf  Augustus  tot  Desember 
1978  opgetree  en  in  die  eerste  paar  maande 
van  1 979  het  Bernie  Liebenberg  en  mev  Ver- 
maak  om  die  beurt  die  orrel  bespeel.  Marie- 
tjie  Jordaan,  dogter  van  die  koster,  oudl  Piet 
van  der  Merwe,  het  by  talle  geleenthede 
afgelos. 

Die  eerste  voltydse  orrelis  was  Suzette  van  Wyk 
wat  vanaf  Februarie  1 980  tot  Desember  1 982 
diens  gedoen  het.  Daarna  het  Sandra  Her- 
selman  (Smith)  tot  Desember  1987  die  bege- 
leiding  waargeneem.  Haar  suster  Elize  Buys 
neem  die  taak  oor  in  Januarie  1988  en  is  in 
1995  nog  steeds  die  voltydse  orrelis.  Elize  se 
man,  Abrie,  word  na  die  ingebruikneming  van 
die  kerkgebou  te  Schoemansville,  as  orrelis  vir 
dié  deel  van  die  gemeente  aangestel. 


C &rts  O 


Soos  dit  die  geval  in  die  meeste  gemeentes  van  die 
Kerk  is,  word  daar  ook  aanvanklik  vir  die  eerste  tien 
jaar  'n  Finansiëlekommissie  aangestel  om  die  finansiële 
sake  van  die  gemeente  te  behartig.  Die  komitee  het 
hom  deurgaans  uitstekend  van  sy  taak  gekwyt. 

Met  die  koms  van  die  eerste  voltydse  predikant  is  besin 
oor  die  taak  van  die  komitee.  Die  kerkraad  keur  dit 
goed  dat  die  opdrag  van  die  komitee  uitgebrei  word 
om  nie  net  finansiële  sake  te  hanteer  nie,  maar  ook  in 
opdrag  van  die  kerkraad  advies  oor  die  hele  spektrum 
van  gemeentewerk  uit  te  bring.  Die  komitee  het  vanaf 
1 981  gefunksioneer  onder  die  naam  Advieskomitee. 


Die  eerste  Advieskomitee  het  bestaan  uit  dr  SP  Pretorius 
(voorsitter),  Nic  Stoop,  Pot  Fernandes,  Pieter  van  der 
Westhuysen,  Koot  Botha,  Bennie  van  Greunen,  Manie 
de  Villiers,  Joe  Robbertse,  Ernst  Strauss  (sekretaris)  en 
Chris  von  Wielligh.  Koot  Botha  het  op  versoek  van  dr 
Pretorius  na  'n  tyd  oorgeneem  as  voorsitter,  'n  pos  wat 
hy  vir  jare  beklee  het. 

Verskeie  persone  het  in  die  loop  van  die  jare  gekom  en 
gegaan.  Slegs  Pieter  van  der  Westhuysen  en  Pot 
Fernandes  het  ononderbroke  aangebly.  Tans  is  Pieter 
die  voorsitter  van  die  komitee. 

Die  1 995  span  is  op  die  onderstaande  foto. 


Voor : Pot  ’Jemmdes,  Qenie  5mith(sekretans),  pietervan  der  \A/esthuLjsen(voorsitter) , Hannes  Potha(kassier),  ds  W^JSteyn 
Agter:  Mauritz  von  Wielligh,  tfen  van  Staden,  Chris  Harding,  ds  Cj  van  der  Cinde,  Chris  Móller,  Kohas  Smith,  Henri  Verrips. 

Callie  Smit  en  Jaap  de  ISeer. 


'jyvyoáfará 

íá&iet  eu  ^^aMíe  cl&v  (St&vwe  — 

W “(Í^e^wwwecle  ” djMvwýwww  vn  mun^  em  Seeyn* 


Piet  ew  Pattie  vaoi  derMerwe 


Die  figuur  van  die  koster  was  nog  altyd  in  die  Her- 
vormde  Kerk  van  belang.  In  die  ou  dae  was  hy  die 
gesagsfiguur  by  die  kerk,  hy  het  die  orde  gehandhaaf 
in  die  erediens,  hy  het  met  kinders  geraas  as  dit  moes, 
hy  het  die  klok  gelui  en  hy  het  die  kerk  skoongemaak. 

Sedert  afstigting  in  Januarie  1 971  tot  in  Augustus  1 978 
is  eredienste  in  die  verskillende  skoolsale  en  in  die 
Kapel  van  Meerhofskool  gehou  en  was  daar  nie  'n  amp- 
telike  koster  nie.  Die  skriba,  oudl  Chris  von  Wielligh, 
het  normaalweg  die  pligte  vervul  en  is  bygestaan  deur 
vrywilligers  uit  die  gemeente,  sy  gesin  en  werkers  in 
diens  van  die  skole. 

Nadat  die  kerkgebou  in  1978  ingebruik  geneem  is,  is 
ouderling  PJ  (Piet)  van  der  Merwe  amptelik  as  koster 
aangestel.  Met  sy  vrou  Pattie  aan  sy  sy  vervul  hy  in 
1995  nog  ononderbroke  die  taak  met  dieselfde  nou- 
gesetheid  en  toewyding.  Oom  Piet  is  tans  82  jaar  oud 
en  reeds  vir  24  jaar  ouderling. 

Wat  'n  gelukkige  dag  toe  Piet  van  der  Merwe  as  koster 
van  Magaliesmoot  verkies  is.  Hy  voldoen  aan  al  die 
vereistes  van  'n  koster.  Hy  waakoordiestoflike  belange 
in  die  kerkgebou,  hy  maak  skoon,  hy  repareer,  hy  ver- 
wyder  ongewensdes  uit  die  kerkgebou  as  dit  moet,  hy 
sorg  vir  water  op  die  kansel,  hy  sorg  vir  vars  lug  in  die 
kerk.  Wat  aan  die  kerk  behoort,  word  gemerk.  As 


iemand  'n  artikel  durf  vergeet,  is  dit  verby.  As  dit  eers 
die  kerk  se  merk  "MM"  gekry  het,  oortuig  jy  oom  Piet 
nie  dis  joue  nie.  Oom  Piet  is  kwaai  ook  - as  daar  met 
konfetti  gemors  word.  Maar  hy  is  ook  liefdevol,  vol 
deernis  en  het  'n  sin  vir  humor.  As  hy  "per  ongeluk"  in 
die  kluis  toegesluit  word,  kla  hy  nie. 

Oom  Piet  se  naam  en  werk  sou  nie  genoem  kan  word 
sonder  die  van  sy  geliefde  vrou  Pattie  nie.  Waar  hy 
werk,  werk  sy.  As  hy  half  werk,  raas  sy.  Sy  is  immers 
die  enigste  een  wat  met  ons  koster  mag  raas. 

Oom  Piet  en  sy  vrou  is  geloofsmense.  Kerkwerk  is  vir 
hulle  heerlik-alles.  Daarom  is  hy  'n  suksesvolle  koster 
en  'n  navolgenswaardige  ouderling  wat  toon  hoe  hy 
sy  Here  dien.  Sy  is  die  eerbare  mens  wat  met  nederige 
diensbaarheid  toon  dat  sy  aan  haar  Here  toegewyd 
lewe.  Soms  deur  siekte  en  moeilike  persoonlike 
omstandighede  heen  - maar  sy  het  nooit  teruggedeins 
nie,  altyd  ander  aangespoor,  altyd  vriendelik  en 
innemend  opgetree  - 'n  voorbeeld  vir  ons  almal. 

Met  die  ingebruikneming  van  die  kerkgebou  te  Schoe- 
mansville  is  oudl  Coert  Grobbelaar  as  koster  daar  aan- 
gestel. 

(Met  die  ter  perse  gaan  van  hierdie  blad  is  Pattie  op 
Saterdag  22  Julie  1 995  ná  'n  operasie  skielik  oorlede.) 


Dwarsdeur  die  tydperk  van  25  jaar  het  jeugwerk  in 
die  gemeente  aandag  geniet.  Aan  die  einde  van  die 
bedieningstyd  van  prof  PS  Dreyer  was  ds  WJ  Slabbert 
van  Wesmoot  die  Ringssuperintendent  vir  jeugwerk. 
Onder  sy  bekwame  leiding  het  die  jeugwerk  nie  net  in 
ringsverband  nie,  maar  in  elke  gemeente  gebloei.  In 
Magaliesmoot  is  jeugleiers,  onder  meer  wyle  Adri 
Brown,  dogter  van  die  jeugouderling  Joop  Brown, 
geïdentifiseer. 


In  die  tydperk  van  ds  Pretorius  se  bediening  het 
jeugwerk  weer  eens  'n  oplewing  getoon  toe  bekwame 
jongmense  soos  Skip  Scheepers,  Henza  en  Hanlie 
Gouws,  Hesté  en  Marlize  Fernandes,  Andries  Oden- 
daal,  Marthina  Steyn  en  ander,  die  leiding  geneem  het. 
In  dié  tyd  is  onder  meer  'n  Wildtuintoer  onderneem. 


In  die  jongste  tyd  gedurende  die  bedieningstyd  van  di 
Steyn  en  Van  der  Linde  het  die  naskoolse  jeug  as 
wenners  in  ringsverband  en  van  al  die  gemeentes  in 
Pretoria  in  die  Bybelvasvrae  weggestap.  Voorwaar  'n 
prestasie. 


Oor  watter  pragtige  fasiliteite  beskik  die  jeug  tog  nie. 
Pluimbalbane,  'n  muurbalbaan,  vlugbalbane,  en  dies 
meer.  Dit  dra  by  tot  goeie  ontspanning  en  die  skep  van 
'n  positiewe  gees. 


Aan  jeugouderlinge  oor  die  jare  is  groot  dank  verskuldig 


''jsawe 


vir  wat  hulle  gedoen  het  aan  die  vorming  van  ons 
jongmense. 


Op  die  groepfoto  (hieronder)  verskyn  10  van  die  12 
jeugouderlinge  wat  in  die  loop  van  die  25  jaar  leiding 
by  die  jeug  geneem  het.  JL  (Ludé)  Otto  het  verhuis  en 
WAS  (Willie)  Steenkamp  wat  nog  in  die  gemeente 
woon,  was  afwesig. 


So  het  jeugouderlinge  aan  die  leiding  gestaan: 


Jan  1971  - Des  1975  - PJ  (Pieter)  van  der  Westhuysen 

Jan  1 975  - Feb  1 979  - JL  (Ludé)  Otto 

Mrt  1 979  - Aug  1 980  - JJ  (Joop)  Brown 

Sep  1 980  - Des  1 981  - JLP  (Hannes)  Botha 

Jan  1 982  - Des  1 984  - J Ooe)  Robbertse 

Jan  1 985  - Des  1 986  - MJ  (Thys)  Kachelhoffer 

Apr  1 986  - Des  1 990  - CA  (Callie)  Smit 

Jan  1 991  - 1 995  - HA  (Albert)  du  Preez 

Gedurende  1 988  en  1 989  het  Willie  Steenkamp  en  Skip 
Scheepers  en  vanaf  1990  tot  1992  Coert  Grobbelaar, 
ook  as  jeugouderlinge  saam  met  bogenoemdes  gedien. 

Verskeie  van  die  voorsitters  van  die  vereniging  is  nog 
in  die  gemeente  woonagtig.  Hulle  is  Callie  Smit,  Jan 
Oosthuizen,  Skip  Scheepers,  Mauritz  von  Wielligh  en 
Arina  Botha.  Die  jeug  van  gister,  is  die  leiers  vandag. 


Agter:  CallieSmit,  Thys  Kachelhoffer,  AihertdiA  freez,  CoertQrobbeiaar,  Skip  Scheepers. 
Voor:  f/oop  i$rown,  Pietervan  der  Westhuyzen,  ^fjaap  van  derLinde,  Hannes  hfotha,  ^oe  Robbertse. 


tfybelvasvra  Trofeë 

Links  is  die 
Pretoria  se  R'mge 
Irofee  en  regs  die  Ring 
van  Pretoria  Noord  se 
trofee  watdie  wenners 
(links)  ingepalm  het. 


Links: 

Wenners  van 
tfybelvasvra  (Jeug) 

Marlize  (Sotha . Helunda 
Steyn,  ‘Jacques  ^joubert. 
Heleen  van  <Aer  Walt,  en 
Mico  Maaren. 


Agter  Helunda  Stegn,  Marlize  (Sotha.  Qerhard  van 
Schalkwgk,  Nika  l$redenkamp.  Qacqueline  K.ern. 
Voor:  Ds  Cj  vd  Linde,  Marilette  Stegn,  Klnnemi  van 
Schalkwgk.  Lettie  Prinsloo  en  Oudi  Albertdu  freez. 


ÍMs 

Dehoorlike  kategese  lê  die  grondslag  van  geloof  by 
die  jongmense  van  die  gemeente.  Die  kerkraad  en 
gemeente  het  vanaf  die  beginjare  deurgaans  klem  op 
die  belangrikheid  van  kategese  gelê.  Groot  moeite  is 
voortdurend  gemaak  om  kategete  toe  te  rus  en  om 
kinders  van  die  gemeente  te  onderrig  in  die  Woord 
van  God. 

Vir  die  gemeente  en  katkisante  was  dit  'n  blye  dag  toe 
die  twaalf  kategeselokale  in  gebruik  geneem  kon  word. 
Ewe  skielik  was  almal  nie  meer  in  die  kerkgebou  inge- 
hok  nie  en  was  daar  genoeg  ruimte  dat  sekere  ouder- 
domsgroepe  selfs  in  drie  klasse  kon  verdeel. 


Onder  die  kinders  en  kategete  het  deur  die  jare  heen 
'n  mooi  verhouding  bestaan.  Die  jaarlikse  piekniek  is 
'n  groot  hoogtepunt.  Een  jaar  is  'n  wildtuintoer 
onderneem  - 'n  onvergeetlike  geleentheid. 

Sewe  van  die  kategesehoofde  oor  die  25  jaar  verskyn 
op  die  groepfoto.  JF  (Hannes)  Bothma  is  oorlede  en 
Arnold  Vorster  verskyn  op  die  inlasfoto. 

Die  persone  het  so  aan  die  hoof  gestaan: 

Jan  1971  - Des  1973  - AG  (Arnold)  Vorster 
Jan  1 974  - Des  1 975  - JJJ  Goop)  Brown 
Jan  1 976  - Des  1 976  - JLP  (Hannes)  Botha 


Aan  gewillige  en  behoorlike  kategete  het  dit  die 
gemeente  nooit  ontbreek  nie.  Hulle  aandeel  aan  die 
vorming  van  ons  kinders  is  groot.  Pieter  van  der 
Westhuysen,  Hanna  en  Willie  Pieterse,  Fanie  Potgieter, 
Sally  (15  jaar)  en  Coert  Grobbelaar,  Joop  en  Hettie 
Brown,  Hannes  en  Adri  Botha,  Joe  Robbertse,  Jaap  van 
der  Linde,  Hennie  en  Elna  Breedt,  Hendry  en  Santa 
Heunis,  Hannetjie  Prinsloo,  Marié  du  Plessis,  Ben  en 
Rentia  van  Staden,  Fred  en  Lottie  Brown,  Arnold  en 
Alet  Vorster,  Callie  Smit,  Albert  (10  jaar)  en  Bessie  du 


Jan  1977  - Aug  1980  - 
Sep  1980  - Des  1987  - 
Jan  1988  - Mei  1990  - 
Jun  1990  - Des  1990  - 
Jan  1991  - 1995 


JF  (Hannes)  Bothma 
JJJ  (Joop)  Brown 
BJ  (Ben)  van  Staden 
FJ  (Fred)  Paynter 
CA  (Callie)  Smit 


Vanaf  Februarie  1995  tree  Raymond  Preiss  op  as  hoof 
by  die  kategesegroep  van  Schoemansville. 

Die  gemeente  sal  steeds  groei  omdat  sy  kategese  op  'n 

orrmrlcl^o  ic 


Voor  <joe  Robbertse.  ‘Joop  t^rown.  Jred  Paynter.  /Igter  fcaymond  Preiss,  Callie  Smit.  tferi  van  Staden,  Hannes  fíotha. 

9 nlas  Arnold  Vorster. 


Voorskool  Voor  Jariede  Jager.  Lizelle  jSaitendach , hjeriias 
Pieterse.  Stanley  vd  Westhaizen  Agter  Cherise  Albasini.  Mev 
Hanri  Qrohler,  Jasper  Qrobler.  Jaanita  Qrobler.  Corné  tfrits. 


rrl 

r j i 

í ... 

tfo:  Qraact  2 Voor  Mnr  D Kruger.  Nico  rijrits,  Jeanine 
Qrobler.  Hendrik  vd  Walt.Mej  NSmit  Agter  Chantelle 
Albasisni,  Malcom  Jernandes.  Lize-Marie  Móller,  Johannes 
Neynecke,  Letitia  Koekemoer. 

Onder:  Standerd  2:  Agter  Stephen  Petzer,  Elizna 
Opperman.  QerhardtSmith,  Qaentin  Jernandes,  J Jordaan. 
Middel  Mev  M Krager.  Natasha  Lottering,  Carlize  Pieterse, 
Christel  Joarie.  MevSda  Toit.  Voor  Kllbert  Jranck  en  Dirk  hjrits. 

Qraad  1 Voor  Heinrich  Oberholzer.  Jacqaes  Pienaar.  Swan  Pieterse, 
Nadi  de  Jager.  JVliddel  Cariena  van  Wgk.  Margke  Smith.  Mev 
Qertraida  Pieterse.  Henk  Strijdom,  Elizna  van  Wgk.  Agter  Klrmand 
Jranck.  Jaco  Kjaitendag.  Qerrie  Kjags.  Michelle  Smith. 


Standerd  1 Voor  Martin  da  Preez.  MevMM  Kjarnard,  Klnton 
Stegn.  Agter  Melanie  hjarnard,  Elisma  Spengeberg.  Elsabe 
Koekemoer.  Elmarie  le  Poax. 

Gnder:  Standerd  3 Voor  MevMartie  YJredenkamp,  Lorraine  Preiss. 
Nicolene  Oberholzer,  LJolande  Coertze.  Mev  QrietNel  Agter  Liz-Marie 
van  Staden,  Kobas  van  Heerden,  Hansie  da  Toit.  Vanda  Potgieter. 


Standerd  4:  Voor  Jrederick  le  VZoux.  Jacques  i /d  Watt.  Qeorg  Meyer. 
/Vliddel  Mev  Sally  Qrobbetaar.  Maria  Koekemoer.  Cbantelle  Coertze, 
Jana  Jordaan.  Mev  T. 'ina  Smith.  Agter  Mari  Joarie.  ISarinda  Opperman, 
Christiaan  Móller,  Jaan  hjadenhorst,  Kittie  White. 


%ó:  Standerd  6:  Voor:  Mev  LMóller,  Heidijordaan,  CelestevAarde,  Wilma 
Potgieter,  Mev  Itfessie  da  Preez.  Agter  Praam  hjooysen,  Nina  Jourie,  Jorrie 
Jordaan,  Mariize  Preiss.  K.  hjester,  Jreddie  hjezuidenhout. 

Standerd  8 Agter:  Mac  van  Heerden.  Karien  KJuys,  Puhan  du  Preez.  Oudl 
Albert  du  Preez,  Ceana  Dippenaar,  Prendan  Oberholzer.  Voor:  Marilette 
Steyn,  Cettie  Prinsloo,  Oudl  P Preiss,  Nadia  Opperman,  Christel  Swanepoei 


Standerd  5:  Voor  Wynand  vd  Westhuizen,  Marius  Pooysen,  Jaco  van  Wyk. 
Middel  Mev  Santa  Heunis.  Karin  Potgieter,  Jransie  VSezuidenhout,  Slze  van 
Staden,  Mej  Annemi  v Schalkwyk.  Agter  Surika  Peinecke,  EstieNell.  Wimpie 
Smit,  Stefan  VJuys,  Adriaan  Joubert,  Sally  du  Toit,  Hermien  Kjreytenbach . 


Standerd  7:  Agter  Stefan  h lel.  Werner  Oberholzer,  Christiaan  Kruger, 
Monigue  Pieterse,  Jeremia  vanStaden.  Voor  MnrCASmit.  Christell  Harding. 
Ciske  Joubert.  Hendrina  van  Wyk,  Mnr  PW  Preiss. 

Jinalejaar  Katkisante:  Voor:  Ds  CJ  van  der  Cinde,  Elize  Pretorius, 
Margaret  van  der  Westhuizen,  Michelle  du  Preez.  ds  WJ  Steyn.  Agter: 
Jrancois  Peinecke.  Phillip  van  Aarde,  Herman  Kjotes.  Marinus  Muller, 
Qerhard  van  Staden,  Piaan  Scheepers,  Nadine  fSadenhorst. 


By  die  terugdraai  van  die  horlosie  kom  ons  by  die 
onstaan  en  beginjare  van  ons  gemeente  se  NHSV.  Ek 
haal  graag  aan  uit  die  oorsig  en  vertelling  uit  die 
geskiedenis  van  die  NHSV  Magaliesmoot:  "Met  'n 
predikantsvrou  so  lief  vir  haar  Kerk  en  die  NHSV  as 
mev  Bunty  Grobler,  was  dit  ondenkbaar  dat  die 
pasgestigte  gemeentetjie  met  sy  298  lidmate,  nie  on- 
middellik  na  afstigting,  ook  'n  tak  van  die  NHSV  sou 
stig  nie".  Dit  het  plaasgevind  op  Sondagoggend 
7 Februarie  1971  in  die  saal  van  Hartbeespoort  Hoër- 
skool,  destyds  Martha  Human  Huishoudskool.  Mev  CJ 
van  Zyl,  as  sekretaris  van  die  hoofbestuur,  het  die 
verrigtinge  waargeneem  en  die  eerste  bestuur  is  gekies 
van  wie  vier  dames  nog  in  die  gemeente  woon,  te  wete 
Martie  von  Wielligh  (sekretaris),  Alet  Vorster  (hulp- 
sekretaris),  Joyce  Gouws  (tesourier)  en  Rieks  van  der 
Westhuysen  (addisionele  lid).  Fransie  Kleynhans  (ad- 
disionele  lid)  en  Nen  Horn  (visevoorsitter)  is  reeds 
oorlede.  Nen  Horn  het  die  rekening  geopen  met  'n 
aansienlike  bedrag  en  vir  baie  jare  haar  kragte  ingewerp 
by  alle  funksies.  Tot  vandag  is  mev  Grobler  nog 
dieselfde  liefdevolle  "dame"  as  wat  sy  destyds  as 
voorsitter  was  - net  kleiner  en  gryser. 

Vanaf  'n  klein  en  beskeie  begin  - met  22  lede  as 
kerngroep,  wat  aangevul  is  deur  'n  wye  ondersteunings- 
groep  van  dameslidmate  - het  die  NHSV-tak  hulleself 
op  baie  gebiede  laat  geld.  'n  Uitstaande  kenmerk  was 
nog  altyd  die  wonderlike  gesindheid  van  goeie  same- 
werking  tussen  die  dames  asook  hulle  entoesiastiese 
vindingrykheid,  onder  leiding  van  bekwame  en  ge- 
lowige  voorsitters.  Mev  Bunty  Grobler  neem  die  leiding 
vanaf  1972  en  mev  Marie  Dreyer  neem  die  leisels  by 
haar  oor.  Sy  het  haar  op  bekwame  wyse  van  haar  taak 
gekwyt  en  belangstellend  aan  projekte  deelgeneem. 
Die  organisasie  is  onder  haar  leiding  hoofsaaklik  deur 
die  sekretaris  verrig. 

In  hierdie  tydvak  het  die  susters  van  die  staanspoor  af 
hard  gewerk.  Soveel  pannekoeke  en  koeksisters  is 
gebak;  elke  middeltjie  gemeet  en  daarvoor  betaal;  elke 
moontlike  wyse  van  fondsinsameling  aangegryp  - 
móremarkte,  bak-op-bestelling  (dit  was  lank  voor  die 
tyd  van  tuisnywerhede),  wyksfunksies,  demonstrasies, 
ensomeer  is  van  stapel  gestuur.  'n  Baie  groot  projek 
van  komberse-en  linneverkope  issuksesvol  uitgevoer. 
Die  vragte  en  vragte  komberse  is  deur  Martie  von 
Wielligh  en  Tinie  Nel,  die  destydse  sekretaris  en 
tesourier  aangekoop.  Dit  is  na  die  gemeente-depot  by 
die  huis  van  Chris  Von  Wielligh  aangery.  Daar  het  baie 
dames  bestellings  kom  afhaal  om  te  versprei  - 'n  groot 
poging  wat  'n  groot  bydrae  tot  die  orrelfonds  was.  Toe 
die  kerk  ingewy  is  in  Augustus  1 978,  was  die  orrel  van 
R1 9 000  kontant  betaal.  Hoe  pragtig  het  die  orrelklanke 


die  kerkgebou  gevul,  soos  bespeel  deur  mej  Susan 
Engelbrecht,  in  'n  orreluitvoering  tydens  die  inge- 
bruikneming. 

Met  die  gemeente  klein  en  die  gebied  uitgestrek  vanaf 
tannie  Coertze  op  Andeon,  wat  die  Nagmaalservies 
geskenk  het,  verby  Boekenhoutkloof  by  tant  Maria  du 
Preez,  die  baas  pannekoekaanmaker,  Nen  Horn  en  Alet 
Vorster  verby,  Sandfontein  waar  Tinie  Nel  gebly  het, 
Pattie  van  der  Merwe  altyd  ywerig,  tant  San  Bothma 
en  tant  Wiesa  Smit  van  Kameeldrift,  Sophie  Blignaut 
met  haar  skottels  vetkoekdeeg,  so  verder  oor  Schoe- 
mansville  en  by  Rieks  van  der  Westhuysen  en  Lettie 
Stoop  gaan  draai,  na  Joey  Oosthuizen,  wat  later  vir 
baie  jare  sekretaris  was  tot  by  Tollie  Breytenbach  op 
Meerhof-  baasbakster  van  handtertjies!  En  die  won- 
derlike  samewerking  tussen  almal  wat  ook  tussenin 
gewoon  het  soos  Joyce  Gouws  en  Louise  Botha  met 
hulle  kunstige  blommeversierings,  kan  alleen  maar  aan 
voortdurende  persoonlike  kontak  toegeskryf  word  - 
ook  van  die  vier  werkgroepe  waarin  die  susters  verdeel 
is| 

'n  Hoogtepunt  was  die  skoonmaak  van  die  nuwe  kerk- 
gebou  op  Kameeldrift.  Almal  het  opgedaag  met 
masjiene  en  al  om  te  kom  saamhelp  om  die  kerkgebou 
ter  ere  van  die  Here  in  gebruik  te  neem.  Waarlik  God 
het  hierdie  gemeente  ryklik  geseën.  Ons  was  bevoorreg 
om  hier  saam  te  kon  werk.  Hy  het  ons  toebedeel  met 
goeie  gesondheid,  krag  en  gawes  wat  ons  kon  aanwend 
in  Sy  diens.  Ons  loof  die  Here! 

Vanaf  1980  het  mev  Rika  Pretorius  as  ons  eerste  eie 
predikantsvrou,  oorgeneem  as  voorsitter  - baie  be- 
kwaam,  baie  toegewyd,  gasvry  en  fluks. 

MevMH  von  Wielligh. 


MevMH  vo/i  WielHgh. 


Sekretaris  NH5V 1971  - 1980 

van  ^vmeen  fe  - 


\/ anaf  my  kinderjare  en  as  predikantsvrou  in  die 
Hervormde  Kerk  het  ek  geleer  dat  die  aktiwiteite  en 
werksaamhede  van  die  NHSV  iets  uitbeeld  van  die  gees 
en  meelewing  van  elke  gemeente.  In  Magaliesmoot  het 
ek  dit  vir  bykans  tien  jaar  so  ervaar. 

Met  ons  aankoms  in  die  gemeente  is  die  resultaat  van 
die  baanbrekerswerk  wat  verrig  is  deur  bekwame 
voorgangers  met  mevv  Marie  Dreyer  en  Martie  von 
Wielligh  aan  die  spits,  onmiddellik  ervaar.  Die  grond- 
slag  is  goed  gelê.  Daarop  moes  net  voortgebou  word. 

Vir  my  was  dit  'n  belewenis  om  met  gewillige  en 
hardwerkende  mense  'n  pad  te  loop  om  te  deel  aan 
die  opbou  en  groei  van  ons  geliefde  gemeente  en  Kerk. 
Bitter  weinig  het  iemand  nee  gesê  vir  'n  taak  of  teleur- 
gestel.  Enige  versoek  vanaf  die  kerkraad  of  gemeente 
is  met  ywer  aangepak.  Die  ideaal  om  jaarliks  voorop 
die  gemeente  se  deel  by  te  dra  vir  barmhartigheidswerk 
maar  ook  om  ruimskoorts  by  te  dra  vir  bouprojekte, 
kon  verwesenlik  word. 

Die  basaar  was  natuurlik  elke  jaar  die  hoogtepunt. 
Beskeie  het  ons  begin  beplan,  alle  dames  - oud  en 
jonk  - by  die  poging  betrek  en  mettertyd  gegroei  in 
ons  pogings  om  van  die  basaar  elke  jaar  'n  groter  sukses 
te  maak.  Dit  was  voorwaar  altyd  heerlik  om  uitdagings 
rondom  spysenierings,  koektafels,  gemeente-etes, 
afsluitingsfunksies,  en  dies  meer  aan  te  pak  en  deur  te 
voer.  Aan  helpers  het  dit  nooit  ontbreek  nie.  Inisiatief 
was  volop.  Dit  is  moeilik  om  mense  uit  te  sonder. 

Tog  kan  mens  nie  anders  nie  as  om  te  dink  aan  die 
inisiatief  wat  dikwels  vanaf  Martie  von  Wielligh 
uitgegaan  het  om  elke  funksie  se  sukses  te  verseker. 
Die  pragtige  blommerangskikkings  van  Louise  Botha 
het  aan  elke  geleentheid  luister  verleen.  Baasbaksters 
soos  Lottie  en  Hettie  Brown,  Pieta  Jackson  en  tant 
Sophie  Blignaut  het  altyd  sorggedra  dat  eetgoed  uit  die 
boonste  rakke  bedien  is.  Die  keurige  naaldwerk  en 


lapspeelgoed  van  tannie  Hannie  Coertze  was  treffend 
by  elke  basaar. 

Daar  was  steeds  by  my  tevredenheid  dat  dames  wat 
kon  deel  uitmaak  van  die  vereniging  en  gereeld 
vergaderings  kon  bywoon  nie  hulle  tyd  vermors  het 
nie,  maar  tog  verder  opgevoed  en  onderrig  kon  word 
oor  die  betekenis  van  die  vrou  in  die  diens  van  die 
Heer  van  die  Kerk.  Talle  opvoedkundige  praatjies  het 
daartoe  bygedra  dat  vroue  in  die  gemeente  verryk  kon 
word. 

Inderdaad  die  NHSV  van  Magaliesmoot  staan  in  die 
hartklop  van  die  pragtige  gemeente  se  gemeentewerk. 
Daarsonder  sou  die  gees  en  samewerking  in  die  wye 
gemeenteverband,  veel  armer  wees.  Mag  die  NHSV 
steeds  so  voortgaan  om  vir  die  gemeente  en  die  Kerk 
in  wyer  verband,  tot  'n  seën  te  wees. 

Mev  PretoriiAS 


Mev  H^J  Pretorius 


Iste  ry  ( vlnr ):  H tfrown,  5 Qrobbelaar,  M von  WieHigh  (visevoorsitter),  C Stoop,  HJ  Pretorius  (voorsitter),  S Strauss  (sekretaris),  N Horn,  7 Qouws,  S ifíiigmiAt. 
2de  ry  (vlnr):  C Horn,  p da  piessis,  Q Korb,  C Odendaai,  A igotha,  C Potgieter,  K Torre,  7 Oosthuizen. 

3de  ry  (vlnr).  C ISrown,  7 7 acobs,  H Jernandes,  H Qouws,  p Scheepers,  R van  der  Westhugsen,  T Pretorius 

Afwesig  ij  Coetzee  (tesourier) 


S&ie  &fé%pS 1330-1  935 


MHSV  ges tuur  1995 

/Igter  Marlene  Kobbertse,  Jrancis  Muller,  Marlene  Koos,  fcieks  van  cter  Westkuysen  Voor  Marinda 
Jordaan,  Sally  Qrobbelaar  (ondervoorsitter),  Mev  Christa  Steyn  (voorsitter),  Hesté  von  Wielligh 
(sekretaris) . Petro  Scbeepers  (tesourier) 


Die  ervaring  om  saam  met  die  vrouelidmate  van 
Magaliesmoot  aktief  en  konstruktief  werksaam  te  mag 
wees,  is  uniek.  Dit  is  waarlik  so  dat  hierdie  vroue  enige 
aksieplan,  hetsy  deur  hulleself  of  deur  die  kerkraad 
beplan,  dadelik  tot  uitvoer  kan  bring.  Dit  spreek  uit  die 
talle  suksesvolle  funksies  wat  die  afgelope  byna  6 jaar 
uitgevoer  is.  Die  opstel  van  jaarprogramme  getuig  van 
kundigheid  en  elke  suster  in  die  gemeente  kan  trots  wees 
om  as  NHSV-lid  hier  in  die  gemeenskap  diensbaar  te 
wees. 

Die  algemene  doelstelling  van  die  NHSV  om  barm- 
hartigheidsdiens  te  lewer,  is  altyd  hulle  eerste  prioriteit. 
Dit  spreek  uit  hulle  betrokkenheid  by  die  diensgroepe, 
bejaardesorg  en  siekes.  Ruim  bydraes  word  jaarliks  ge- 
stuur  aan  tehuise  van  ons  Kerk  en  Die  Ondersteun- 
ingsraad.  Die  gemeente  se  teologiese  studente  word  ook 
finansieel  ondersteun. 

Om  hoogtepunte  van  die  afgelope  byna  6 jaar  uit  te  lig, 
is  nie  moeilik  nie.  Vele  spysenierings  is  suksesvol  afge- 
handel,  pretdrafkompetisies,  lentetee's,  musiekaande  en 
vele  ander  het  plaasgevind.  Die  susters  in  die  gemeente 
het  ook  gesamentlik  bygedra  om  die  kerkgebou  te 
Schoemansville  toe  te  rus  met  betrekking  tot  die 
kombuiskaste,  plus  die  toerusting,  die  blinders  en  die 
matte.  Voorwaar  'n  gemeentevrouekorps  om  op  trots  te 
wees.  Die  kern  van  die  NHSV  sentreer  om  die  bestuur 
wat  doelgerig  en  met  baie  aksieplanne  die  gemeente  te 


alle  tye  positief  motiveer  en  inspireer.  Net  soos  die  vorige 
predikant  se  vrou  mev  Rika  Pretorius,  dien  ook  die 
huidige  predikant  se  vrou  mev  Christa  Steyn,  tans  op 
die  NHSV-Hoofbestuur. 

Met  die  leuse  van  die  NHSV  "Wees  'n  seën"  sal  die 
susters/vrouelidmate  van  Magaliesmoot  altyd  ambas- 
sadeurs  vir  ons  Kerk  se  vrouelidmate  wees. 

Mev  ^CStetjbi 


MevJC  Steyn. 


vux  díe 


M ev  HM  (Bunty)  Grobler  was  die  eerste  voorsitter 
van  die  NHSV  van  Magaliesmoot  nadat  die  vereniging 
op  7 Februarie  1971  deur  mev  CJ  van  Zyl,  destydse 
sekretaris  van  die  hoot'bestuur,  gestig  is. 

Mev  ML  (Marie)  Dreyer,  eggenote  van  prof  PS  Dreyer 
neem  die  taak  in  1972  by  mev  Grobler  oor  nadat  ds 
Grobler  geëmeriteer  het,  tot  in  1 980  toe  mev  HJ  (Rika) 
Pretorius,  die  eerste  voltydse  predikantsvrou  aan  die 
stuur  kom.  Mev  JC  (Christa)  Steyn  is  vanaf  1 990  in  die 
voorsittersstoel. 


Joto  links 

Voor  MewMC  Dreyeren  HM  Qrobler 
Agter.  Mew  H^  PretoritAS  en  JC  Steyn 


&%Áá^íuxíááe , (eáouvxeró  exi  viáeáxxvwxttewá 


^^artie  von  Wielligh  was  die  eerste  agt  Jaar  sekretaris 
en  vanaf  1 979  neem  Sanet  Strauss  die  taak  oor  totdat  Joey 
Oosthuizen  tot  die  begin  van  1 991  die  taak  vervul.  Rentia 
van  Staden  volg  haar  op  in  1992  en  Leonore  de  Beer  is 
daarna  vir  1993  die  sekretaris.  Hesté  von  Wielligh  is 
sekretaris  vanaf  1994.  As  Visevoorsitter  het  Nen  Horn 
(1 971  - 1 978),  Martie  von  Wielligh  (1 979  - 1 984),  Hettie 
Brown  (1 985  - 1 989)  opgetree  en  vanaf  1 989  - 1 995  vervul 
Sally  Grobbelaar  dié  taak. 


Joyce  Gouws  is  die  eerste  tesourier  en  word  in  1975 
opgevolg  deur  Tinie  Nel,  waarna  Yvonne  Coetzee  in  1 980 
die  taak  by  haar  oorneem.  Yvonne  Barnard  is  daarna 
tesourier  vanat’ 1 984  tot1986  en  Elna  Breedtvanaf  1987 
tot  begin  van  1 993,  van  die  datum  at'  is  Petro  Scheepers 
die  tesourier. 

Van  hierdie  groep  is  slegs  Elna  Breedt,  Sanet  Strauss, 
Hettie  Brown  en  Tinie  Nel  nie  meer  in  die  gemeente 
nie. 


Voor  Ceonore  cte  Y$eer.  Sanet  Strauss,  Martie  von  Wielligh  Agter  petro  Scheepers.  Ljvonne  Coetzee.  Hesté  von  Wielligh.  Tinie 
Nel,  Joyce  Qoaws.  Sally  Qrobbelaar  Vnlas  Pentia  van  Staden.  Hettie  Yjrown.  jjoey  Oosthuizen.  Ljvonne  hjarnard  en  tlna  hjreedt. 

V anweë  die  uitgestrektheid  van  die  gemeente  was  dit 
feitlik  onmoontlik  om  een  groot  Bybelstudiegroep  in  die 
gemeente  te  vorm.  Vanweë  die  werklading  van  die  eerste 
voltydse  predikant,  kon  hy  nie  persoonlik  by  Bybel- 
studiegroepe  betrokke  raak  nie.  Lidmate  het  egter  die 
inisiatief  aan  die  dag  gelê. 

Op  versoek  van  dr  Fanie  Pretorius  stig  Sally  Grobbelaar 
in  1 985  'n  Bybelstudiegroep  te  Schoemansville.  Sinvolle 
Bybelstudie  is  elke  Dinsdagoggend  gedoen.  Slegs  by  en- 
kele  geleenthede  is  die  predikant  van  die  gemeente  by 
die  aktiwiteite  betrek. 

Benewens  Sally  Grobbelaar  is  vrouelidmate  soos  Ria 


Muller,  Tollie  Breytenbach  en  Mari  du  Plessis  as  stigters- 
lede,  steeds  by  die  groep  betrokke.  Die  oudste  lid,  tannie 
Skippie,  is  steeds  aktief  betrokke. 

In  die  omgewing  van  Kameeldrift  het  Nelie  van  der  Linde 
in  1 985  inisiatief  geneem  en  'n  groepie  belangstellende 
vroue  by  'n  Bybelstudiegroep  op  Woensdagoggende 
betrek.  Ook  hierdie  groepie  het  as  vriendinne  'n  hegte 
gemeenskap  rondom  die  Woord  van  God  gevorm  en 
doen  steeds  vrugbare  werk. 

Die  vroue  van  die  gemeente  stel  in  hierdie  opsig  'n 
eerbiedwaardige  voorbeeld  wat  deur  die  manne  gevolg 
sal  moet  word. 


V$ybelstudiegroep  1995 

/Igter  A Jemomdes,  M Aobbertse,  'jMuller,  M íSredenkamp,  N van  der  Linde,  M Aoos,  p Scheepers. 
Voor  H Qrnbler,  A Visagie,  S Qrobbelaar . /?  Piekert.  H Prinsloo. 


(jedurende  Sep- 
tember  1991  is  die 
eerste  gesinsnaweek 
saam  metds  Wimpie 
Steyn  en  sy  gesin 
gehou.  Die  tema  vir 
die  naweek  was 
"Konflikhantering  in 
die  gesin".  As  fasili- 
teerder  het  ds  Piet 
Geyser,  bygestaan 
deur  ds  Wimpie 
Steyn,  opgetree. 


witeite  kon  lidmate 
hulleself  vermaak 
mettennis,  rolbal  en 
minigholf. 


Willie  Steenkamp 
hetsy  pragtige  land- 
goed  "Wynford"  tot 
beskikking  van  die  gemeente  gestel.  Die  oord  is  geleë  in 
die  Drakensberge.  Behalwe  die  gewone  toerustingsakti- 


'n  Tweede  gesins- 
naweek  is  in  Maart 
1993  gehou.  Hier- 
die  keer  is  van  bus- 
vervoer  gebruik  ge- 
maak  om  vir  ge- 
meentelede  die  ge- 
leentheid  te  skep 
om  saam  te  kuier. 
Ds  Wimpie  Steyn 
het  tydens  hierdie 
naweekasfasiliteer- 
der  opgetree  rondom  die  tema:  Geloofssekerheid,  terwyl 
sy  vrou  Christa,  die  kleingoed  vermaak  het. 


Qesinskamp  bg  Wynfordlandgoed  in  1991. 


G edurende  die  eerste  1 0 jaar  van  die  gemeente 
se  bestaan  is  slegs  enkele  minibasaars  of  ander 
fondsinsamelingsfunksies  gehou  wat  hoogstens 
R2000  per  geleentheid  opgelewer  het.  Sedert  dr  en 
mev  Pretorius  in  1980  in  die  gemeente  aangekom 
het,  is  met  basaar  op  groot  skaal  begin.  Die  grond- 
slag  wat  hulle  neergelê  het  met  persoonlike  leiding, 
intensiewe  organisasie  en  deur  elke  lidmaat  te 
betrek,  het  gelei  tot  reuse  suksesse  en  entoesiasme. 
'n  Basaarkommissie  is  van  meet  af  aan  gekies  om 
die  organisasie  te  behartig.  Spoedig  het  die  kom- 
missie  so  geoefen  geraak  dat  dit  al  hoe  makliker 
met  die  organisasie  gegaan  het.  Pot  Fernandes,  Chris 
Esterhuizen  en  sy  seuns,  Coert  Grobbelaar,  Louis 
Fernandes,  Thinus  Klaasee  en  later  Henri  Verrips 
was  staatmakers  wat  die  pad  met  volharding  geloop 
het. 

Die  saal  en  kategesekompleks  wat  opgerig  is,  leen 
hom  uitstekend  vir  die  hou  van  'n  basaar.  Die  twaalf 
kategeseklasse  wat  rondom  die  ruim  saal  geleë  is, 
elk  met  'n  bedieningsluik  na  die  binnekant  van  die 
saal  toe,  is  ideaal.  Toe  die  kompleks  nog  sonder 
dak  was  en  die  dop  later  in  1 983  voltooi  is,  is  dit  al 
vir  basaardoeleindes  gebruik.  Nadat  dit  in  1 986  vol- 
tooi  is,  het  die  fasiliteite  die  gemeente  verder  geïn- 
spireer  om  basaar  te  hou.  Die  gedagte  ontstaan  reeds 
vroeg  om  die  stalletjies  te  versier,  te  beoordeel  en 
pryse  aan  die  drie  bestes  toe  te  ken.  Joe  Robbertse 
skenk  later  'n  wisseltrofee  vir  die  wenner.  Die  muur- 
balbaan  wat  jaarliks  omskep  word  in  'n  spookhuis 
het  verskeie  kere  met  die  prys  weggestap.  Perma- 
nente  vendusiekrale  is  langs  die  saal  opgerig  waar 
groot-  en  kleinvee  opgeveil  word.  Allerlei  artikels 
wat  by  gemeentelede  in  onbruik  geraak  het,  word 
jaarliks  geskenk  vir  die  veiling,  wat  gewoonlik  groot 
bedrae  oplewer.  Gesogte  wynsoorte  (en  mampoer) 
word  jaarliks  opgeveil  en  skep  'n  gees  van  koop  en 
teruggee  wat  meebring  dat  menige  bottel  die  R2000 
kerf  behaal. 

Die  basaarinkomste  het  baie  jare  die  R50  000  kerf 
bereik  en  geleidelik  gestyg  sodat  R80  000  in  1 995 
oorskry  is. 

Die  afgelope  tweejaar  is  groot  getalle  kinders  van 
die  kinderhuise  na  die  basaar  genooi  en  elkeen  met 
'n  mooi  bedraggie  deur  gemeentelede  geborg  om 
op  die  basaar  te  spandeer. 

Henri  Verrips  het  sedert  1 990  as  voorsitter  die  orga- 
nisasie  van  die  basaars  hanteer.  Steeds  is  hy  die  per- 
soon  wat  inspireer,  reklame  doen  en  op  die  basaar- 
dag  hanteer  hy  van  vroeg  tot  laat  die  mikrofoon  op 
meesterlike  wyse.  Dit  lei  daartoedatalmal,  gemeen- 
telid  en  besoeker,  welkom  voel  en  'n  basaargees 
word  aangewakker  sodat  elke  sent  spandeer  word. 


Hesté  vow  Wielligh  met  die  trofee  wat  sy  en  haar  helpers 
imgepalm  hetvir  die  mooiste  stalletjie  vir  1991  - Mej  Patatse 
skoonheidsalon. 


Die  veilingstalletjie  - waar  s kenkings  deur  die  lidmate,  teen 
rekordpryse  verkoop  word,  en  hydra  totdie  reuse  sakses  van 
Magaliesmoot  se  basaarpogings. 


Henri  Verrips,  die  geesdriftige  aan- 
kondiger  waarsonder  ons  basaars  nie  die- 
selfde  kan  wees  me. 


Mev  Ckrista  Steyn  en  haar  ‘tombolastalletjie  wat  die  trofee  vir  die  mooiste 
stalletjie  ingepalm  het  vir  1995  se  basaar.  Die  kinders  het  lang  toae  gestaan  om 
hierdie  klearvolle  stalletjie  te  onderstean,  en  darem  ook  om  'n  prgs  te  kan  wen. 


2í)ie 


'n  emeenteblad  gee  nuwe  lewe  aan  elke  gemeente 
wat  díe  moeite  doen  om  dit  uit  te  gee.  So  'n  blad  be- 
vorder  kommunikasie,  dra  inligting  oor  en  smee  hegter 
bande. 

In  Magaliesmoot  is  vroeg  in  dietagtigerjaredie  behoefte 
aan  'n  gemeenteblad  gevoel.  'n  Eerste  redaksie  is  gekies 
metdr  SP  Pretorius  as  redakteur.  Spoedig  het  Nelie  van 
der  Linde  by  hom  oorgeneem.  'n  Aantal  vroue  het  die 
leiding  geneem.  Saam  met  ds  Pretorius  is  beplan  en 
gewerk.  Die  blad  het  vorm  aangeneem,  veral  toe  oudl 


Henri  Verrips  met  die  prag  naam  "Mootbries"  na  vore 
gekom  het. 

Pragtige  skryftalent  is  in  die  gemeente  ontdek.  Verskil- 
lende  rubrieke  het  hulle  gereelde  plek  in  die  blad  gekry, 
soos  "Met  my  oor  op  die  grond",  "Onder  die  wit  strik- 
das",  en  so  meer. 

Die  afgelope  aantal  jare  behartig  mev  Annekie  Kern  as 
redakteur  en  haar  eggenoot  Mike,  hierdie  pragtige  en 
onontbeerlike  mondstuk  van  die  gemeente. 

Mag  die  bries  nog  lank  waai. 


Redaksielede 

Nelie  van  der  Linde  (vorige  redaktear)  Jrancis  Muller  en  Sallg  Qrobler  (medewerkers)  en  Henri  Verrips 
‘Dnlas  Mike  en  Annekie  K.ern  (haidige  medewerker  en  redakteur) 


e/nr-ennp  en. 


Boekenhoutkloof  pastorie 


Kameeldrift  Kerkgebou 


Die  gemeente  verkry  sy  eerste  pastorie  as  bruidskat. 
Dit  was  die  huis  wat  deur  die  gemeente  Wesmoot  te 
Boekenhoutkloof  opgerig  is.  Die  perseel  is  oorspronklik 
geskenk  deur  Frikkie  en  Nen  Horn.  Met  afstigting  het 
die  pastorie  binne  die  grense  van  Magaliesmoot  geval. 
Hierdie  gebou  word  eers  deur  ds  Grobler  bewoon  en 
vanaf  1 972  tot  1 979  deur  ouderling  Jaap  van  der  Linde 
gehuur.  Dr  Pretorius  betrek  die  huis  tot  1981  waarna 
dit  verkoop  word  vir  R60  000. 

Kerkterreine 


Gedurende  1 970,  voor  afstigting,  skenk  Hendrik  Horn 
'n  perseel  op  Kameeldrift  met  die  doel  dat  dit  as  ‘n 
kerkperseel  na  afstigting  gebruik  kan  word.  Die  huidige 
kerkgebou  is  op  die  perseel  opgerig. 


John  en  Gerty  Korb  skenk  in  1975  'n  perseel  op 
Rietfontein  vir  toekomstige  kerkgebruik.  Die  perseel 
waarop  Schoemansdal  Kerk  gebou  is,  is  van  die 
Buitestedelike  Raad  in  1 977  vir  R1 1 ,400  aangekoop. 


ProfPS  Dreíjer,  Ha/mes  da  Plessis(P!oiAVOormcm)  ew 
Hendnk  Vermooten(Agntek)  metctie  kioeksteenleggmg. 


Pieter  van  der  Westhuysen  by  sy  Sgmffitopaneel  "Die 
Saaier"  wat  die  voorportaal  van  die  kerk  versier. 


In  1977  begin  die  beplanning  van  'n  kerkgebou  te 
Kameeldrift.  Die  425  lidmate  het  die  projek  onder  leiding 
van  prof  PS  Dreyer  aangepak  met  die  beraamde  koste 
van  R160  000  vir  die  kerkgebou  en  R18  000  vir  die 
orrel.  Die  sooispitfunksie  vind  op  Saterdag  22  Oktober 

1 977  en  die  hoeksteenlegging  deur  prof  PS  Dreyer  op  1 
April  1 978,  plaas.  Die  gemeente  tree  as  eienaar-  bouer 
op  met  mnr  Hannes  du  Plessis  as  voorman.  Diaken  Pot 
Fernandes  oortuig  die  boukommissie  om  'n  plafon  van 
Seligna  planke  in  plaas  van  gipsbord  te  installeer, 
waarvoor  die  gemeente  hom  nog  steeds  dankbaar  is. 
Hy  doen  al  die  ho.utwerk  in  die  gebou,  maak  die  banke 
en  maak  en  skenk  aie  preekstoel.  Dona?'ec  stroom  van 
alie  kante  uit  die  gemeente  in  en  die  bouwerk  word 
voltooi  vir  'n  bedrag  van  R126  000.  Die  NHSV  laat  'n 
orrel  vir  R19  600  installeer  en  betaal  dit  kontant.  Die 
ingebruikneming  van  die  kerkgebou  vind  op  26  Augustus 

1 978  plaas.  Prof  PS  Dreyer  neem  die  wydingsrede  waar. 
Op  Sondagaand  27  Augustus,  word  die  orrel  feestelik 
ingebruik  geneem.  Binneafsienbaretyd  is  die  oprigtings- 
koste  van  die  pragtige  kerkgebou  gedelg. 


'LinieNel  en  Martie  von  [A/ielligh  bg  die  ontplooiing  van  die 
kanselkleed,  ontwerp  deur  prof  PS  Dreger. 


Die  Kerkgebou  - Kameeldrift. 


Kameeldrift  pastorie 

'n  Nuwe  pastorie  word  in  1981  langs  die 
kerkgebou  opgerig.  Die  gemeente  is  weer  eens 
eienaarbouer  en  die  sierlike  gebou  word 
opgerig  vir  R1 1 0 000.  Mnr  Hannes  du  Plessis 
tree  weer  as  voorman  op  en  die  elektriese 
bedrading  word  deur  diaken  Frans  du  Plessis 
en  dr  Pretorius  gedoen.  Die  bouprojek  het 
ongeveer  ;n  jaar  verloop  en  die  gemeente  kon 
met  die  neseier  van  R60  000  van  die  verkoop 
van  die  ou  pastorie  op  'n  kontantbasis  bou. 
Dr  Pretorius  en  sy  gesin  betrek  die  pastorie  in 
1982. 


Schoemansville  pastorie 

ln  1 982  koop  die  gemeente  'n  huis  in  Schoe- 
mansville  vir  R83  000  met  die  gedagte  om 
dit  as  'n  toekomstige  pastorie  in  daardie 
gebied  te  gebruik.  Die  gebou  word  egter  weer 
in  1988  vir  R120  000  verkoop  en  die  geld 
dien  as  neseier  vir  die  nuwe  kerkgebou  te 
Schoemansville. 

Saal-  en  kategesekompleks 


Die  pastorie  - Kameetdrift. 


| % * # 
Hierdie  saal  en  kate&esekompleks 
is  op^erié  deur  die  besondere 
inisiatief  van  die  voláende  éemeentelede 


J.  penandes 
D.J.  Jacobs 


leterse 

— 

* 


J.  Robbertse 
J.J.  Brown 
J.M.  Bii< 


Onderaanvoering  van  'n  aantal  entoesiastiese 
lidmate  word  in  1 982  begin  met  die  beplan- 
ning  van  'n  saal-  en  kategesekompleks.  Pot 
Fernandes,  Joe  Robbertse,  Daan  Jacobs  en 
Korff  Pieterse  onderneem  om  die  projek  te 
begin  en  later  met  behulp  van  die  gemeente 
die  bouwerk  te  voltooi.  Daan  skenk  al  die 
sierstene  en  delg  die  koste  vir  die  steenwerk. 
Korff  skenk  en  rig  die  staalkonstruksie  waarop 
die  dak  rus  op,  'n  enorme  en  duur  bydrae. 
Joe  skenk  sand  en  klip  en  doen  die opvulwerk. 
Pot  voorsien  sement  en  Hannes  Schoeman 
skenk  die  pleisterstene  vir  die  hele  projek. 
Joop  Brown  aanvaar  verantwoordelikheid  vir 
die  teken  en  goedkeur  van  die  bouplanne. 
Hy  hou  toesig  en  hy  en  Fred  Brown  doen  al 
die  loodgieterswerk.  'n  Kompleks  van  30  x 
30  meter  wat  bestaan  uit  'n  saal  van  20  x 20 
meter,  12  kategeselokale,  'n  toegeruste 
kombuis  met  'n  ingeboude  koelkamer  en  'n 
pragtige  muurbalbaan  vorder  totdat  die 
pragtige  teëldak  daarop  voltooi  is.  Donasies 
van  verskeie  gemeentelede  is  ontvang  en  tot 
op  daardie  stadium  het  die  boukoste  ongeveer 
R1 1 7 000  beloop,  sonder  dat  'n  sent  uit  die 
gemeentekas  geneem  is.  Die  inisiatief  wat  Pot 
Fernandes  aan  die  dag  gelê  het,  is  onnoem- 
baar  groot. 

Hierna  word  dit  'n  gemeenteprojek  en  'n 


Pot  Jemandes,  ^Joe  fcobbertse,  Joop  iSrnwn  en  Korff  Pieterse.  9nlas  Daan  ^jacobs. 


m 


m 


Die  saal-  en  kategesekompleks  - Kameeldrift. 


verdere  R98  000  word  bestee  voordat  die  geboue- 
kompleks  finaal  voltooi  is.  Die  bouwerk  het  oor 
'n  periode  van  ongeveer  vier  jaar  gestrek. 

Die  hoeksteen  word  op  26  Augustus  1983  deur 
dr  Pretorius  gelê  en  vir  sy  positiewe  leiding  en 
persoonlike  hulp  word  die  kompleks  na  hom  ver- 
noem.  Die  gebou  word  amptelik  op  24  Januarie 
1986  ingebruik  geneem.  Die  uitstaande  koste  is 
spoedig  gedelg  en  die  gemeente  was  gereed  vir 
die  aanpak  van  'n  volgende  projek. 

Schoemansdal  Kerkgebou 

Teen  die  einde  van  1985  besluit  die  gemeente 
om  met  die  beplanning  van  'n  kerkgebou  op  die 
perseel  in  Schoemansville  te  begin. 

Opdrag  is  aan  die  argitek  Jan  Moolman,  die  ont- 
werper  van  onder  meer  die  kerkgebou  van  Wa- 
padrand  gegee  om  planne  voor  te  lê.  Dit  blyk  egter 
gou  dat  die  boukoste  van  dié  projek  ver  bo  die 
vermoë  van  die  gemeente  sou  wees.  Opnuut  word 
daar  besin  en  uiteindelik  word  besluit  dat  'n 
replika  van  die  Kameeldriftkerkgebou  opgerig  sal 
word.  Alhoewel  beskeie,  is  dit  'n  doelmatige 
gebou.  Die  gemeente  gee  toestemming  maar  op 
voorwaarde  dat  gebou  word  soos  fondse  beskik- 
baar  is. 

'n  Boomplantfunksie  vind  as  eerste  stap  plaas  voor- 
dat  op  3 Maart  1989  die  eerste  sooi  gespit  word. 
Die  messelwerk  onder  leiding  van  mnr  Frans  van 
den  Berg  vorder  fluks  en  voordat  die  hoeksteen 
gelê  kon  word,  moes  daar  besluit  word  op  'n  naam 
vir  die  te  stigte  gemeente.  Die  gemeente  hou  sy 
eie  referendum  en  kies  tussen  verskillende  voor- 
gelegde  name.  Die  hoeksteen  van  die  kerkgebou 
word  op  1 1 November  1 989  deur  dr  SP  Pretorius 
gelê  met  die  naam  Schoemansdal  daarop.  Op 
hierdie  stadium  het  die  bouwerk  so  ver  gevorder 
dat  selfs  die  pragtige  teëldak  voltooi  is. 

Hierna  vorder  die  bouwerk  stadig  aangesien  duur 
afwerking  nou  voorgelê  het  en  sekere  noodsaak- 
like  en  duur  instandhoudingswerk  by  die  Kameel- 
driftkerkgebou  noodsaaklik  geword  het.  Pot  Fer- 
nandes  doen  weer  soos  in  die  verlede  reuse  werk 
om  materiaal  te  bekom  en  die  werk  afgehandel 
te  kry.  Ook  by  die  afhandeling  van  die  projek  was 
gemeentelede  se  hande  en  harte  oop.  Weer  eens 
het  Hannes  Schoeman  al  die  pleisterstene  ge- 
skenk.  Met  sy  stootskraper  het  hy  aanvanklik  die 
terrein  help  gelykmaak.  Joe  Robbertse  het  later 
ook  grondverskuiwing  met  sy  toerusting  gedoen 
en  plaveistene  verskaf.  Die  gemeente  tree  weer 
eens  op  as  eienaar-bouer  en  slegs  een  van  die 
tien  kontrakteurs  is  nie  'n  lidmaat  van  Magalies- 
moot  nie.  Hendry  Heunis  doen  al  die  elektriese 
bedrading,  gratis.  Die  volgende  word  o.a. 


Die  boomplautfiAnksie:  Chris  von  Wielligh,  Raadslid  P.  Pheeders 
(ígurgermeester) . DrSf  Pretorias  en  Dawid  Otto. 


Hoeksteenlegging  van  die  Kerkgeboa  op  Schoemansdal:  ProfPS  Dreger. 
DrSP  Pretorias,  ProfTJJ  Dregeren  Dr  WPl  Dreger. 


Mev  Stegn  aan  die  woord  tgdens  die  ingebriAÍkneming  van  die  kerk  met  di 
Stegn  en  van  der  Linde  asook  Henri  Verrips  in  die  agtergrond. 


geskenk:  Preekstoel  (Pot  Fernandes),  Paneelwerk 
(Wimpie  Botha),  Voorleeskateder  (Louis  Fernandes), 
Doopvont  (Judith  Klaasee),  Luidsprekerstel  (Coert 
Grobbelaar)  en  die  Kloktoring  (Korff  Pieterse).  Pieter  van 
der  Westhuysen  het  ook  in  die  voorportaal  van  hierdie 
kerkgebou  'n  sgraffitopaneel  aangebring  wat  "Ver- 
lossing"  uitbeeld.  Die  totale  oprigtingskoste,  donasies 
ingesluit,  het  ongeveer  R730,000  (die  NHSV  het 
R40,000  bygedra  en  R81,000  se  donasies  is  ontvang) 
beloop  en  na  verwagting  sal  dit  in  totaal  gedelg  wees 
met  die  25  jarige  feesviering  aan  die  einde  van  1 995. 


Ds  Steyn  met  sy  positiewe  leiding  en  sy  helpers  wat 
hom  bygestaan  het,  verdien  alle  lofvirdie  wyse  waarop 
die  bouwerk,  sonder  noemenswaardige  skuld,  voltooi 
is.  Op  25  Februarie  1995  het  die  heuglike  dag  aan- 
gebreek  waarop  die  kerkgebou  feestelik  ingebruik 
geneem  kon  word.  Die  Kerkdeure  is  deur  mev.  J.C. 
Steyn  oopgesluit,  waarna  Nic  Stoop  die  kanselbybel, 
wat  hy  geskenk  het,  op  die  kansel  geplaas  het.  Dr  SP 
Pretorius  het  die  wydingsrede  waargeneem.  Vanaf  dié 
datum  word  daar  elke  Sondag  op  dieselfde  tyd  as 
Kameeldrift,  eredienste  in  die  kerkgebou  gehou. 


Kerkgebou  Sckoemcmsdal:  Suideíike  aansig  metdie 
Magaliesberg  in  die  agtergrond. 


Noordeiike  aansig  met  Hartbeespoortdam  en  Schoemansville  in 
die  agtergrond. 


Kontrakteurs 

Voor  ^Joe  IZobbertse  (grondverskuiwings),  Pieter  van  der  [A/esthugsen  (sgraffitopaneel),  Pot  Jernandes  (Preekstoel,  banke, 
paneelwerk),  Jrans  van  den  \3erg  (steen-  en  pleisterwerk).  Agter  Mauritz  von  Wielligh  (plafonne.  teëlwerk,  plaveisel, 
loodgieterswerk),  'Johnie  Prinsloo  (betonbekisting),  Korff  Pieterse  (staalkonstruksie). 

/Ifwesig  Hendrg  Heunis  (elektriese-instakasie),  Tom  Opperman  (betonvloere),  Hans  fSuchling  (teëldak). 


^iiet  groot  vrymoedigheid  kan  vermeld  word  dat  die 
samewerking  met  die  Ned  Gereformeerde  gemeente 
Wesmoot  en  Gereformeerde  Kerk  van  Andeon,  deur 
die  jare  uitstekend  was.  Daar  bestaan  'n  interkerklike 
komitee  waarop  verteenwoordigers  van  al  drie  die 
kerke  dien  en  wat  twee  maal  per  jaar  bymekaar  kom 
om  gemeenskaplike  sake  te  bespreek,  waaruit  ge- 
samentlike  projekte  en  samekomste  voortgevloei  het. 
Een  daarvan  is  'n  jaarlikse  instelling  dat  'n  gesamentlike 
Pinkster-,  Hervormings-  en  Kerssangdiens  gehou  word. 
Die  aanbieding  word  elke  jaargeroteersodatelke  Kerk 
in  die  loop  van  drie  jaar  die  verskillende  dienste  kan 
aanbied.  'n  Unieke  gebeurtenis  isdateenmaal  perjaar 
ook  kansels  geruil  word. 

Verder  vind  daar  jaarliks  'n  gesamentlike  sportbyeen- 
koms  plaas  vanaf  Vrydagaand  tot  laat  Saterdag  op 
Magaliesmoot  se  kerkgronde,  aangesien  die  fasiliteite 
soos  'n  muurbalbaan,  saal  vir  pluimbal  en  vlugbal, 
asook  'n  groot  kerkterrein  met  naby  geleë  tennis-  en 
sportbane  beskikbaar  is. 

Spesiale  sertifikate  is  deur  oudl  Pieter  van  der  West- 
huysen  ontwerp  vir  elke  sportsoort  wat  aan  wenners 
oorhandig  word. 

Daar  word  met  entoesiasme  gewerk  om  mekaar  se 
individuele  funksies  te  ondersteun.  Daar  is  ook  'n 
gesonde  verhouding  en  verdeling  waarin  skoolkomitees 
en  bestuursrade  verkies  word. 


Magaliesmoot  was  vir  baie  jare  afhanklik  van  verskil- 
lende  skoolsale  en  geboue  vir  die  hou  van  eredienste. 
Gelukkig  was  daar  altyd  onderling  'n  goeie  verhouding 
met  al  die  skole  binne  die  gemeentegrense  en  uitruil 
en  gebruik  van  mekaar  se  toerusting  en  selfs  meuble- 
ment  was  geen  vreemde  verskynsel  nie. 


'n  Voorbeeld  van  die  sportdag  sertifikate 
ontwerp  dear  Pieter  van  der  Westkaysen. 


(Zledurende  die  winter  van  1984  het  die  eens  sterk 
boorgat  op  die  kerkterrein  skielik  ingegee.  Naarstiglik 
moes  'n  nuwe  gat  aangewys  en  geboor  word.  Pieter 
van  der  Westhuysen  gryp  na  sy  pen  en  lê  die  gebeure 
in  'n  skets  op  papier  vas.  Hierdie  produk  pryk  op  ons 
1 985  Kerkalmanak. 

Op  die  meegaande  foto  kan  gesien  word  hoe  Pot 
Fernandes  en  Johan  Roos  spook  met  die  wiggelstokkies, 
die  koster,  oom  Piet,  staan  met  'n  tuinslang  wat  net 
drup  en  dit  word  nog  deur  'n  padda  weggesluk.  Ds 
Fanie  en  Chris,  die  skriba,  dra  water  aan  en  Rika 
Pretorius,  met  klein  Rika  op  die  heup  asook  Koot  Botha, 
voorsitter  van  die  Advieskomitee,  slaan  alles  gade. 


D ie  voltooiing  en  ingebruikneming  van  die  pragtige 
en  doelmatige  kerkgebou  in  Schoemansville  lui  nood- 
wendig  'n  nuwe  era  in  die  geskiedenis  van  die  gemeen- 
te  Magaliesmoot  in.  'n  Lang  gekoesterde  ideaal  van 
baie  lidmate  is  verwesenlik  toe  daar  besluit  is  om  vanaf 
1 Maart  elke  Sondag  'n  oggenderediens  in  die  kerk- 
gebou  op  Schoemansville  te  hou.  Dit  is  die  eerste  tree 
na  volledige  selfstandigheid.  Met  twee  kerkgeboue  en 
lidmate  wat  in  twee  uiteenlopende  rigtings  woon  en 
selfs  die  gedagte  dat  1 995  sonder  enige  skuldlas  afge- 
sluit  gaan  word,  kom  dit  voor  asof  afstigting  nie  meer 
gestuit  kan  word  nie. 


Daar  mag  nog  hier  en  daartwyfel  wees-  bekommernis 
of  die  twee  gemeentes  elk  met  ongeveer  320  lidmate 
op  sy  eie  sou  kan  bestaan.  Maar  die  geskiedenis  van 
Magaliesmoot  het  getoon  dat  daar  waar  daar  hard  ge- 
werk  word  en  die  seën  van  die  Heer  rus,  daar  groei, 
vooruitgang  en  lewe  is. 

Dit  is  tog  Christus  wat  self  sy  kerk  in  stand  hou  en  laat 
groei.  Soos  in  alle  ander  gevalle  sal  die  afstigting  vanaf 
Magaliesmoot  en  die  uiteindelike  stigting  van  die 
gemeente  Schoemansdal  'n  geloofsdaad  wees. 


/Igter  Pot  Jenaawdes,  Ds  Couw  van  derCinde,  Chris  von  Wielligh,  Henh  Verrips. 
Voor  Sally  Qrobbelaar,  Ds  W^J  Steyn  en  mev  Christa  Steyn. 


Hannes  Potha 


Annekie  Kern 


Mike  Kern 


20  Oktober  1995 


Verwelkoming 

Opening 

Vrystelling  van  Gedenkitems 
Vrystelling  van  Feesblad 
Bedankings 
Musiek 


19:00 

Ds  WJ  Steyn 
Ds  LJ  van  der  Linde 
Mev  JC  Steyn 
Chris  von  Wielligh 
Ds  WJ  Steyn 

Chris  Naudé  met  sy  panfluit 


Dinee 


Vrydag  1 7 November  1 995 

17:00  Gemeente-ete 

19:00  Gemeentekonsert 


Saterdag  18  November  1995 

Voormiddag  Sport 

19:00  Fees-  en  Voorbereidingsdiens  Prof  PS  Dreyer 

Voorstelling  van  nuwe  lidmate  Ds  WJ  Steyn 

Groeteboodskappe 

Bedankings  Ds  LJ  van  der  Linde 

Verversings  in  die  saal 

Sondag  1 9 November  1 995 

9:00  Nagmaal  Dr  SP  Pretorius 

1 1 :00  Danksegging  Ds  WJ  Steyn 

em 


Dank  word  hiermee  betuig  teenoor  die  volgende  persone  vir  hulle  finansiële 
bydrae  tot  die  publikasie  van  hierdie  feesbundel. 


Korff  Pieterse 
Joe  Robbertse 
Pot Fernandes 
Neels  van  Niekerk 
Mauritz  von  Wielligh 
Skip  Scheepers 


Chris  von  Wielligh 
Nic  Stoop 
Louis  Fernandes 
Rohanne  Verrips 
Susan  Breytenbach 
Jaap  de  Beer 


Chris  Moller 
Daan  Jacobs 
Hannes  Schoeman 
Ds  WJ  Steyn 
Wimpie  Botha 
Willie  Steenkamp 


Taalversorging 

Groepfoto's 

Lugfoto  op  die  voorblad 
Foto's  1 995 

Uitleg,  tipografiese  versorging  en  druk  van  feesblad 


Ds  WJ  Steyn,  dr  SP  Pretorius, 
ds  PM  Smith  en  prof  JH  Barkhuizen 
Kerkraad  en  NHSV  van  1971-1990 
Dotman  Pretorius 

Steven  Keet,  skoonseun  van  Daan  en  Joey  Jacobs 
Alle  foto's  tydens  die  fotosessie  is  geneem  deur 
Tys  en  Floris  Kotze  van  Spektrum  Fotografie 
Willie  en  Nicola  Nieuwoudt  van  Cover  to  Cover 

Nicola  was  deel  van  die  gemeente  vanaf 
1970,  het  in  Magaliesmoot  belydenis 
afgelê  en  is  uit  die  gemeente  getroud  met 
Willie.  Vir  baie  jare  help  Nicola  in  die 
gemeente  met  die  ontwerp  van  allerlei 
programme,  kaartjies,  etikette  vir  basaars, 
ens. 

Sy  is  die  dogter  van  Chris  en  Martie  von 
Wielligh. 


